"Ο δολοφόνος": Ο δολοφόνος της ύψιστης αρετής | Κριτική βιβλίου\nΑρχική Σελίδα » Reviews » “Ο δολοφόνος”: Ο δολοφόνος της ύψιστης αρετής\n“Ο δολοφόνος”: Ο δολοφόνος της ύψιστης αρετής\nΤΕΣΥ ΜΠΑΙΛΑ / 05-06-2019 / 10:41\nΟ “Δολοφόνος” του Γιώργου Αριστηνού είναι ένα βιβλίο για την ύψιστη αρετή των προσωπικών ηθικών αξιών, για την τάξη στο όνομα της προκατεστημένης αρμονίας, για τον δολοφονικό ναρκισσισμό και τη φύση του εγκλήματος.\nΔεκαοκτώ χρόνια μετά την πρώτη του κυκλοφορία οι εκδόσεις Κίχλη εξέδωσαν εκ νέου το βιβλίο του Γιώργου Αριστηνού «Ο δολοφόνος» σε μια καλαίσθητη έκδοση. Η ιδιαιτερότητα στον δολοφόνο του Αριστηνού έγκειται στο γεγονός ότι τα κίνητρα των κατά συρροή φόνων που διαπράττει δεν είναι σαφή. Για τον ίδιο η δολοφονία είναι «η ύψιστη αρετή», μια αποκατάσταση των κακώς κειμένων που ο ίδιος οφείλει πρωτίστως στον εαυτό του. Ως εκ τούτου είναι τοποθετημένη πολύ ψηλά στον ηθικό κώδικα των αξιών του και για τον λόγο αυτό απόλυτα δικαιολογημένη.\nΟ δολοφόνος του Αριστηνού είναι ένας άνθρωπος, διανοούμενος, ευπατρίδης, αλκοολικός όμως. Σκοτώνει τέσσερις γυναίκες επειδή είτε προσβάλλουν την αισθητική του είτε τον ναρκισσισμό του και αυτό το γεγονός από μόνο του δηλώνει τη δική του θέση απέναντι στον άνθρωπο. Βαθιά μοναχικός και υπαρξιακά αυτοκαταστροφικός με τη συνείδησή του να μην αποδέχεται κάθε παρέκκλιση των δικών του πιστεύω. Έμπλεος αρνητικών συναισθημάτων με τεράστιες ψυχολογικές διακυμάνσεις που περνούν από τον πόνο και τη θλίψη ως το μίσος και την καταστροφή, σε όλη τη διάρκεια της αναγνωστικής διαδικασίας πυροδοτείται εντός του μια διάττορη υπαρξιακή ανησυχία από την οποία δε θα μπορέσει να ξεφύγει.\nΟ Μάρκος είναι ένας ναρκισσιστής. Η ομορφιά ολόγυρά του βρίσκεται εκεί όπου ο ίδιος μπορεί να κοιτάξει. Στην επιφάνεια και όχι στο βάθος των πραγμάτων γι’ αυτό τον λόγο και αδιαφορεί για τα πραγματικά προβλήματα. Η παραμικρή λοξοδρόμηση από ό,τι ο ίδιος πιστεύει είναι αρκετή για να προκαλέσει τη μήνι του. Γράφει χαρακτηριστικά: «Όλα υπόκεινται σε μία τάξη, όχι την τάξη του Θεού, αλλά μιας αυθεντίας που σε σπρώχνει στην εκστατική εμπειρία του θανάτου, στον παραληρηματικό ίλιγγο, τη μυστική αποκάλυψη του κακού». Είναι συγκλονιστική η στιγμή που βλέπει στο σώμα μιας γυναίκας μια ελιά που για εκείνον η ύπαρξή της διασαλεύει την αρμονία και την τάξη, γι’ αυτό και: «ένα λάθος της φύσης, αυτή η ελιά πρέπει να αφανιστεί στο όνομα της προκατεστημένης αρμονίας».\nΟ συγγραφέας δημιουργεί έναν ντοστογιεφσκικού τύπου αντιήρωα, ο οποίος, αν και είναι ένας μηδενιστής, επί της ουσίας αυτό που θέλει να πατάξει είναι κάθε τι που αντιβαίνει στην προσωπική του αισθητική. Και τίποτα δεν είναι αρκετό να κάμψει την άποψή του αυτή και τη θέση του για το κακό. «Να μην τσαλακώνεις την αξιοπρέπειά σου, όποιες τέλος πάντων αξίες σού επέβαλλε μια ορισμένη ηθική αβελτηρία», λέει ο ίδιος.\nΟι αναφορές του στη λογοτεχνία και η χρήση του μυθιστορήματος αποτυπώνουν με τον καλύτερο τρόπο τις ψυχολογικές ταλαντεύσεις του ήρωα και την προσπάθεια του συγγραφέα να αναδείξει στο πρόσωπό του έναν άνθρωπο σε πλήρη σύγχυση, οχυρωμένο πίσω από το οχυρό του αλκοολισμού, με ταραχώδεις πλευρές στον χαρακτήρα του και μια εντελώς εστέτ στάση στη ζωή που κυμαίνεται από τη βαθιά θλίψη στην ευφορία και το αντίστροφο σε μια πορεία συνεχούς προσωπικής αποδόμησης.\nΣημαντικός είναι και ο φιλοσοφικός στοχασμός του συγγραφέα που ξεδιπλώνεται και διέπει όλο το μυθιστόρημα, όπως επίσης και η οικονομία του λόγου του. Τόσο το σημείωμά του στο τέλος του έργου όσο και τα εξαιρετικά επίμετρα των Ηλία Γιούρη, Άρη Μαραγκόπουλου και Αριστοτέλη Σαΐνη δηλώνουν την ουσιαστική ερμηνεία ενός νεωτερικού μυθιστορήματος, το οποίο σκιαγραφεί τη μορφή ενός κλασικού δολοφόνου.\nΟ δολοφόνος – Γιώργος Αριστηνός


www.tsekouratoi.gr22: Kύριε Παπανδρέου, χρόνια σας πολλά!\nΈχετε τα γενέθλια σας λοιπόν σήμερα, αν και μάλλον δεν θα είναι και τα καλύτερα σας. Ήταν μια δύσκολη μέρα για εσάς χθες! Και η σημερινή ίσως είναι ακόμα δυσκολότερη…\nΚαι απ’ ότι φαίνεται θα ακολουθήσουν και άλλες , πολλές δύσκολες μέρες! Για εσάς αλλά και για εμάς…\nΓια εσάς γιατί όπως όλα δείχνουν δεν μπορείτε να διαχειριστείτε το χάος που δημιουργήσατε και για εμάς γιατί μας υποχρεώσατε να ζούμε σε αυτό.\nΆραγε εσείς το κάνετε αυτό; Και αν ναι τι βλέπετε;\nΑς είμαστε ειλικρινείς σήμερα που είναι τα γενέθλια σας…Μην μας πείτε πως αν αναλογιστείτε τι κάνατε στα 58 σας , αυτό που βλέπετε είναι αυτό που μας παρουσιάσατε στο βίντεο της «ντροπής» , για τους 20 μήνες που κυβερνάτε. Δεν μπορεί να τα πιστεύετε όλα αυτά ,που μας δείξατε… Σε μια χώρα που βρίσκεται υπό διάλυση, με ανθρώπους οργισμένους, απελπισμένους, με την ατιμωρησία να είναι η ασφάλεια των ισχυρών, με πλατείες γεμάτες «Αγανακτισμένους».\nΑυτή η χρονιά που σήμερα αποχαιρετάτε, δεν ήταν μια καλή χρονιά για εσάς. Για την ακρίβεια ήταν μια άθλια χρονιά! Και αν συνεχίσετε να επιμένετε πως ότι κάνατε ήταν καλώς καμωμένο, τότε αποδεχτείτε τουλάχιστον πως για όλο τον ελληνικό λαό ήταν-και εξακολουθεί να είναι- μια καταστροφική χρονιά.\nΕίναι τα γενέθλια σας σήμερα…Αρκετά είπαμε! Χρόνια σας πολλά, να είστε γερός και ευτυχισμένος!\nΚαι κάντε μας μια χάρη…Βοηθήστε και εμάς να ζήσουμε «χρόνια πολλά», γιατί αν ΕΣΕΙΣ συνεχίσετε στον ίδιο ρυθμό, ΕΜΕΙΣ μάλλον δεν θα τα καταφέρουμε…Και θα χρειαζόμαστε πολλές…πάρα πολλές ευχές στα γενέθλια μας μπας και μας βοηθήσουν! Και πάλι πολύχρονος!


Από τα Μέσα Μαζικής Ενημέρωσης – ΣΕΦΚ-Συνδικάτο Εργαζομένων Φαρμάκου Καλλυντικού και Συναφών κεντρικής Μακεδονίας\nΚατηγορία: Από τα Μέσα Μαζικής Ενημέρωσης\nO ψαλιδοχέρης και τα κουρεμένα πρόβατα.\nΤρίβουν τα μάτια τους οι συνταξιούχοι που αυτές τις μέρες λαμβάνουν την επιστολή του υπουργού Εργασίας, με την οποία τους πληροφορεί …«υπεύθυνα» – όπως γράφει – για το ύψος της σύνταξής τους. Δεν φτάνει που η κυβέρνηση ΣΥΡΙΖΑ – ΑΝΕΛ κατακρεούργησε 250.000 επικουρικές συντάξεις, τώρα γίνονται αποδέκτες και μιας επιστολής που η λέξη κοροϊδία δεν αρκεί να τηνπεριγράψει.\nΣυντάκτης Γραμματεία Συνδικάτουκ κΔημοσιεύτηκε την 24 Οκτωβρίου 2016 25 Οκτωβρίου 2016 Κατηγορίες Από τα Μέσα Μαζικής Ενημέρωσης\nΟι γονείς θα μείνουμε με σταυρωμένα χέρια;\nΣυντάκτης Γραμματεία Συνδικάτουκ κΔημοσιεύτηκε την 13 Οκτωβρίου 2016 13 Οκτωβρίου 2016 Κατηγορίες Από τα Μέσα Μαζικής Ενημέρωσης\nΔύο ειδήσεις από τον «Ευρωπαϊκό νότο»\nΠολύ κουβέντα γίνεται από παλιότερα, για τα «ωφέλη» που μπορούν να προκύψουν από μια «συμμαχία» των χωρών του Ευρωπαϊκού νότου για τους εργαζόμενους και τα φτωχά λαϊκά στρώμματα. Δύο χθεσινές ειδήσεις θεωρούμε πως θα προσγειώσουν στην σκληρή πραγματικότητα και τον πιο καλοπροαίρετο περί των προθέσεων αυτών που προπαγανδίζουν τέτοιες θέσεις, από όποια πλευρά του πολιτικού φάσματος και αν βρίσκονται.\nΣυντάκτης Γραμματεία Συνδικάτουκ κΔημοσιεύτηκε την 16 Σεπτεμβρίου 2016 16 Σεπτεμβρίου 2016 Κατηγορίες Από τα Μέσα Μαζικής Ενημέρωσης,Ενημέρωση


Άρης: Η κίνηση-ματ για το ban της FIFA - Onsports.gr\nOnsports Team\t06 Ιουλίου 2020, 09:30\nΗ λύση που εξετάζουν στον Άρη για να γλιτώσουν την απαγόρευση μεταγραφών.\nΠροτεραιότητα αποτελεί για τον Άρη η λύση του θέματος της ποινής από τη FIFA για απαγόρευση μεταγραφών. Όπως έχει καταστεί σαφές από την αδράνεια της τελευταίας περιόδου, αλλά και από τις ανακοινώσεις, η «κίτρινη» ΠΑΕ δεν μπορεί υπολογίζει στη βοήθεια της ΕΠΟ ή της κυβέρνησης για να βρεθεί λύση.\nΣτον Άρη θεωρούν πως ο διακανονισμός με τους παίκτες που έχουν τελεσίδικες αποφάσεις στα χέρια τους για τις οφειλές της παλιάς ΠΑΕ είναι μονόδρομος. Ωστόσο, εξετάζουν μια εναλλακτική λύση, προκειμένου να γλιτώσουν άμεσα από την απαγόρευση μεταγραφών, αλλά να αποκτήσουν κι ένα χρονικό διάστημα για να πληρώσουν.\nΟι Θεσσαλονικείς σκέφτονται να απευθυνθούν επίσημα στη FIFA, ζητώντας το «πάγωμα» του χρέους για έναν χρόνο, προς πρώην ποδοσφαιριστές (π.χ. Σιστόν, Ουμπίδες, Πορτίγια κλπ). Εξάλλου, ο Άρης έχει ενημερωθεί ακριβώς για το ύψος των οφειλών της παλιάς ΠΑΕ. Το αίτημα προς την Παγκόσμια Ομοσπονδία θα βασίζεται στις οικονομικές δυσκολίες που προκάλεσε η πανδημία του κορονοϊού.\nΜάλιστα, ευελπιστούν στον Άρη ότι η FIFA θα προχωρήσει στην άρση του ban και θα επιτρέψει στην ομάδα να φτιάξει πλάνο βιωσιμότητας, ώστε τους επόμενους μήνες να αρχίσει να πληρώνει τις παλιές... αμαρτίες, έχοντας φτάσει σε διακανονισμό με τους πρώην παίκτες.\nΟ Άρης ουσιαστικά θα δεσμευτεί ότι θα πληρώσει τις παλιές οφειλές, αλλά ζητάει μια πίστωση χρόνου, λόγω των έκτακτων καταστάσεων που βιώνει το παγκόσμιο ποδόσφαιρο. Αν γίνει δεκτό το αίτημα από τη FIFA, τότε οι «κίτρινοι» θα αναπνεύσουν οικονομικά και θα μπορέσουν να δημιουργήσουν μια ανταγωνιστική ομάδα για τις υποχρεώσεις τους σε Ελλάδα και Ευρώπη.\n6 λεπτά πριν ΠΑΟΚ: Νινούα τετραετίας! (video)\n7 λεπτά πριν Η… σκακιέρα του φευγάτου Μακέντα!\n11 λεπτά πριν Οριστικά στον Ολυμπιακό ο Ραφίνια!\n21 λεπτά πριν Απέλυσαν τον προπονητή τους οι Σικάγο Μπουλς


εκδηλώσεις Αθήνα – παιδικα παρτυ\nΚατηγορία: εκδηλώσεις Αθήνα\nΔημοσιεύτηκε στισ 4 Φεβρουαρίου 2018 4 Φεβρουαρίου 2018\nΟ μαγικός κόσμος των Χριστουγέννων του Happy Party.\nΚαι φέτος οι μικροί μας φίλοι θα μας δείξουν την δεξιοτεχνία και την φαντασία τους κατασκευάζοντας τις δικές τους δημιουργίες στα καλλιτεχνικά δημιουργικά εργαστήρια Χριστουγέννων.\nΤα χριστουγεννιάτικα εργαστήρια του Happy Party τόσο ως σύνολο όσο και αυτόνομα προσκαλούν τα παιδιά και αφού εξοικειωθούν με τα υλικά κατασκευών, φτιάχνουν στολίδια για το δέντρο τους.\nΓιρλάντες Μπλε, άσπρες, ασημί…. θα είναι τα έργα των παιδιών που θα φτιάξουν, προσπαθώντας να αποδώσουν τα χρώματα που βλέπουν.\nH χριστουγεννιάτικη παρέα του Happy Party θα προσκαλέσει σε ένα ειδικά διαμορφωμένο τραπέζι τους μικρούς μας φίλους για να αποτυπώσουν τα όνειρα τους, τις ελπίδες τους, και τις επιθυμίες τους.\nΤα καλικαντζαράκια, τα ξωτικά , και η Αγιοβασιλίνα θα αναλάβουν να βοηθήσουν τους μικρούς μας φίλους στο έργο αυτό.\nΜάγος Ταχυδακτυλουργός σκηνής – Stage Magic.\nΑπό τα πιο δημοφιλή θεάματα είναι ο Μάγος Ταχυδακτυλουργός σκηνής – stage magic . Εντυπωσιακή παράσταση magic show κατά την διάρκεια της οποίας ο Ταχυδακτυλουργός παρουσιάζει το πρόγραμμα του σε σκηνή θεάτρου, σε πίστα κάποιου κέντρου, σε εξέδρα, έτσι ώστε να μπορεί να τον βλέπει όλο το κοινό.\nΟ Μάγος βρίσκεται επί σκηνής όπου μόνος του η και με την βοήθεια των θεατών εκτελεί κόλπα με μαντίλια, φωτιές, μεγάλα κουτιά, εμφανίσεις και εξαφανίσεις αντικειμένων, νοητικά κόλπα ( διάβασμα σκέψης ).\nΤο Happy Party αναλαμβάνει να οργανώσει την εταιρική εκδήλωση που σας ενδιαφέρει.\nΧαρούμενοι κλόουν παρέα με πολλούς παιδικούς ήρωες και πανύψηλους ξυλοπόδαρους, επιβλητικοί μάγοι – ταχυδακτυλουργοί, εντυπωσιακοί ακροβάτες – ζογκλέρ τσίρκο μπορούν να χαρίσουν ώρες ξεγνοιασιάς και ψυχαγωγίας σε εσάς που θέλετε να διοργανώσετε μια ξέφρενη εκδήλωση για τα παιδιά των συνεργατών σας.\nΠρόγραμμα Μάγου Ταχυδακτυλουργού\nΠρόγραμμα Κλόουν – Ανιματέρ\nΠρόγραμμα ζογκλέρ – ακροβάτη\nΕπαγγελματικό πρόγραμμα dj – ηχητική κάλυψη\nΤαχυδακτυλουργός διάβασμα σκέψης – Mental magic.\nΟ ταχυδακτυλουργός με την βοήθεια του μυαλού καταφέρνει να επέμβει στην σκέψη του θεατή εκτελώντας κόλπα νοητικά με αποτέλεσμα να μαντέψει αυτό που σκέφτεται ο θεατής.\nΜια επίδειξη πνευματικών δυνάμεων.\nΔημοσιεύτηκε στισ 26 Δεκεμβρίου 2017 24 Ιανουαρίου 2018\nΜπαλονοσυνθέσεις για στολισμό βαπτισης – Μπαλονοκατασκευές για παιδικά πάρτυ\nΤο Happy Party θα σας προτείνει ιδέες για να δώσετε χρώμα στην πρώτη πιο ξεχωριστή στιγμή του παιδιού σας για Μπαλονοσυνθέσεις για στολισμό βαπτισης – Μπαλονοκατασκευές για παιδικά πάρτυ.\nΑναλαμβάνουμε να διακοσμήσουμε με μπαλόνια τον προαύλιο χώρο της Εκκλησίας όπου θα γίνει η βάπτιση σας, καθώς και τον χώρο της δεξίωσης, ακόμα και στο παιδικό σας πάρτυ με μπαλονοσυνθέσεις σε όποιο μέγεθος και σχήμα επιθυμείτε.\nΣυνεργαζόμαστε με τους καλύτερους επαγγελματίες στον τομέα των μπαλονοσυνθέσεων και μπαλονοκατασκευών οι οποίοι διαθέτουν μεγάλη φαντασία και τεχνική έτσι ώστε μέσα από μια μεγάλη γκάμα σχεδίων το αποτέλεσμα να είναι πραγματικά εντυπωσιακό.\nΔημοσιεύτηκε στισ 26 Δεκεμβρίου 2017 27 Ιανουαρίου 2018\nΜάγος ταχυδακτυλουργός και κλόουν ανιματέρ για βάπτιση\nΜάγος ταχυδακτυλουργός και κλόουν ανιματέρ για βάπτιση.\nΑν σας προβληματίζει ποιος θα απασχολήσει τους μικρούς σας καλεσμένους στην βάπτιση του παιδιού σας η στον γάμο σας το happy party σας προτείνει την λύση, Μάγος ταχυδακτυλουργός και κλόουν ανιματέρ για βάπτιση.\nΕπιλέγοντας ένα από τα ψυχαγωγικά μας προγράμματα οι μικροί μας φίλοι μπορούν να απασχολούνται ευχάριστα με αμείωτο ενδιαφέρον.\nΠάντα υπό την επίβλεψη των διασκεδαστών του happy party για όσο χρονικό διάστημα θα μας υποδείξετε.\nΚλόουν – Ανιματέρ για βάπτιση: Ομαδικά, διαδραστικά παιχνίδια, μουσικοχορευτικά και μουσικοκινητικά παιχνίδια, διαγωνισμούς, ευχάριστα δρώμενα, κυνήγι θησαυρού, μπαλονοκατασκευές και φυσικά face painting.\nΤαχυδακτυλουργος – Μάγος για βάπτιση: Μαγικά κόλπα με μαντήλια, φωτιές, κρίκους, εμφάνιση και εξαφάνιση αντικειμένων, μαγική απόχη, κρίκους, σχοινιά, εντυπωσιακά κουτιά, και άλλα πολλά αντικείμενα τα οποία ο κάθε Ταχυδακτυλουργός Μάγος διαθέτει και τον αντιπροσωπεύει το ανάλογο στιλ παρουσίασης.\nFace painting για βάπτιση: Μια από τις συνεργάτιδες του happy party ντυμένη με οποιαδήποτε στολή της προτίμησης σας θα αναλάβει να μεταμορφώσει τους μικρούς μας φίλους στον αγαπημένο τους παιδικό ήρωα, ζωάκι και οποιοδήποτε χαρακτήρα επιθυμούν, όπως πειρατή, νεράιδα, μίνι και Μίκυ Μάους, τιγράκι, πεταλούδα, Spiderman και πολλά πολλά άλλα σχέδια!!\nΘα μπορέσει να γίνει και ο συνδυασμός των παραπάνω προγραμμάτων η και άλλων προγραμμάτων τα οποία θα μπορέσουμε να σας προτείνουμε.\nΕπικοινωνήστε μαζί μας για να σας ενημερώσουμε σχετικά.\nΔημοσιεύτηκε στισ 26 Δεκεμβρίου 2017 21 Ιανουαρίου 2018\nΒάπτιση τραπέζι με ζαχαρωτά – Βάπτιση στολισμός τραπεζιού\nΒάπτιση στολισμός τραπεζιού\nΥποδεχτείτε τους καλεσμένους σας με τον πιο γλυκό τρόπο και εντυπωσιάστε μικρούς και μεγάλους με ένα πολύχρωμο τραπέζι!\nΠάνω στο τραπέζι μπορεί να υπάρχει μια συσκευή από την οποία θα ρέει άφθονη ζεστή σοκολάτα για να βουτάτε μέσα σε αυτήν το γλυκό της βάπτισης , τα μπισκότα τα ζαχαρωτά η τα marshmellows.\nΒάπτιση στολισμός Εκκλησίας – Βάπτιση διακόσμηση\nΈφτασε η στιγμή για την πρώτη πιο μεγάλη γιορτή, το πρώτο πιο σημαντικό γεγονός της ζωής του. Την βάπτιση του παιδιού σας.\nΘα σας προτείνουμε τις πιο όμορφες ιδέες Μπορείτε να εμπνευστείτε από το φωτογραφικό μας υλικό καθώς και να μας πείτε το στιλ στολισμού που έχετε φανταστεί και εμείς να το υλοποιήσουμε.\nΑποκριατικες εκδηλωσεις – γιορτες Αποκριατικα παρτυ\nΑποκριατικες εκδηλωσεις – γιορτες Αποκριατικα παρτυ.\nΑποκριάτικο γλέντι και ξεφάντωμα ξεκινά με Αποκριατικες εκδηλωσεις – γιορτες Αποκριατικα παρτυ.\nΜάγοι – Ταχυδακτυλουργοί , κλόουν – ανιματέρ , ζογκλέρ , πανύψηλοι ξυλοπόδαροι, νεράιδες , πριγκίπισσες, Spiderman, superman, batman, καουμπόηδες και όλοι οι παιδικοί ήρωες της παρέας μας είναι έτοιμοι για μια ξέφρενη αποκριάτικη γιορτή.\nΚαθηλωτικό πρόγραμμα Μάγου Ταχυδακτυλουργού.\nΔιασκεδαστικό πρόγραμμα Κλόουν – Ανιματέρ.\nΕντυπωσιακό πρόγραμμα ζογκλέρ – ακροβάτη.\nΠαρέλαση μεγαλοφιγούρων μασκότ.\nΔημοσιεύτηκε στισ 26 Δεκεμβρίου 2017 14 Φεβρουαρίου 2018\nΧριστουγεννιάτικες εκδηλώσεις Χριστουγεννιάτικα πάρτυ\nΧριστουγεννιάτικες εκδηλώσεις Χριστουγεννιάτικα πάρτυ.\nΤα Χριστούγεννα είναι η πιο αγαπημένη γιορτή για τους μικρούς μας φίλους αλλά και για τους μεγάλους.\nΈχουμε ετοιμάσει ένα πολύ γιορτινό και ευχάριστο πρόγραμμα έτσι ώστε να περάσουν μοναδικά μικροί και μεγάλοι αυτές τις μαγικές ημέρες.\nΟι καλικάτζαροι με την παρουσία τους θυμίζουν την παράδοση, παίζουν με τα παιδιά , φτιάχνουν μπαλονοκατασκευές, κάνουν face painting (εποχικό η μη).\nΟι Αγιοβασιλίνες παίζουν με τα παιδιά με μουσικοχορευτικά, διαδραστικά παιχνίδια.\nΟι αγαπημένοι κλόουν – ανιματέρ ξεσηκώνουν τον κόσμο.\nΟ μάγος – ταχυδακτυλουργός θα καθηλώσει μικρούς και μεγάλους με τα εντυπωσιακά του μαγικά κόλπα.\nΟ Αγιος Βασίλης θα καλωσορίσει τα παιδιά, θα φωτογραφηθεί μαζί τους θα τραγουδήσει τα κάλαντα και στο τέλος θα τους μοιράσει τα δώρα.\nΟι μεγαλοφιγούρες μασκότ ( Τάρανδος , δέντρο, χιονάνθρωπος ) θα καλωσορίσουν τους μικρούς μας φίλους θα χορέψουν και θα φωτογραφηθούν μαζί τους.\nΤα ξωτικά και οι Αγιοβασιλίνες θα περιμένουν τα παιδάκια στα Χριστουγεννιάτικα καλλιτεχνικά εργαστήρια κατασκευών.\nΕκεί θα δείξουν την δεξιοτεχνία και την φαντασία τους κατασκευάζοντας τις δικές τους δημιουργίες.\nΤα καλικαντζαράκια, τα ξωτικά, και η Αγιοβασιλίνα θα αναλάβουν να βοηθήσουν τους μικρούς μας φίλους για να στείλουν γραμμα στον αγαπημένο τους Άγιο Βασίλη.\nΔημοσιεύτηκε στισ 25 Δεκεμβρίου 2017 24 Ιανουαρίου 2018\nΣχολικες εκδηλωσεις – γιορτες – Σχολικα παρτυ\nΣχολικες εκδηλωσεις – γιορτες – Σχολικα παρτυ.\nΣε κάθε σχολική εκδήλωση κατά την έναρξη η την λήξη της σχολικής χρονιας η την χριστουγεννιάτικη και την αποκριάτικη εκδήλωση ,το Happy Party είναι εδώ για να σας προτείνει ιδέες για την πιο φαντασμαγορική σχολική εκδήλωση που θα διασκεδάσει όλα τα παιδιά του σχολείου, για όλες τις Σχολικες εκδηλωσεις – γιορτες – Σχολικα παρτυ, σχολική εκδήλωση\nΕπικοινωνήστε μαζί μας για να σας προτείνουμε ιδέες και να σας ενημερώσουμε σχετικά με τα ψυχαγωγικά προγράμματα μας και αφήστε μας να σας παρασηρουμε σε μια ξέφρενη σχολική γιορτή όπου θα διασκεδάσουν μικροί μα και μεγάλοι.


«Η Αντιπροσωπεία»: Η δραματική ταινία του Μπουγιάρ Αλιμάνι στις αίθουσες | Euronews\nΑπό Γιώργος Μητρόπουλος • ανανεώθηκε πριν: 05/12/2019\nΜια δυνατή ταινία μας περιμένει στους ελληνικούς κινηματογράφους την Πέμπτη 5 Δεκεμβρίου. Είναι «Η Αντιπροσωπεία», η τρίτη μεγάλου μήκους ταινία του Μπουγιάρ Αλιμάνι, του Αλβανού σκηνοθέτη που είναι πολιτογραφημένος Έλληνας, καθώς έζησε και δούλεψε επί 22 χρόνια στην Ελλάδα. Τώρα ζει με την οικογένειά του στη Νέα Υόρκη.\nΗ δράση εκτυλίσσεται το φθινόπωρο του 1990. Μια ομάδα διπλωματών από τη Δύση καταφθάνουν στην Αλβανία για να διερευνήσουν τυχόν καταπατήσεις των ανθρωπίνων δικαιωμάτων από το κομμουνιστικό καθεστώς Χότζα, που βρίσκεται ακόμη στην εξουσία.\nΟ Λέο, ένας πολιτικός κρατούμενος που βρίσκεται υπό κράτηση εδώ και 16 χρόνια, οδηγείται στα Τίρανα για να υποστηρίξει ότι δεν γίνεται καμία παραβίαση, καθώς ο αρχηγός της ξένης αποστολής ήταν φίλος του, κατά τη διάρκεια των πανεπιστημιακών τους σπουδών τη δεκαετία του ’60 και θέλει να ακούσει από τον ίδιο πώς έχουν τα πράγματα στη χώρα. Ο Λέο δεν γνωρίζει αρχικά γιατί τον μεταφέρουν. Μόλις μαθαίνει όμως τα σχέδια των συνοδών του, αποφασίζει να μην παίξει το παιχνίδι τους, παρόλο που του υπόσχονται ότι θα τον ελευθερώσουν:\n«Η Αντιπροσωπεία είναι μια ταινία για την αντίσταση του ανθρώπου απέναντι στο σύστημα. Αυτό είναι το βασικό μήνυμα. Δηλαδή ο άνθρωπος δεν γίνεται εργαλείο του συστήματος. Δεν τους υπηρετεί. Γιατί θέλουν να τον παρουσιάσουν και να μην πει την αλήθεια για τη χώρα, αλλά να υποστηρίξει ότι τα πράγματα είναι καλά, τέλεια. Ότι η Αλβανία έχει μπει σε έναν δημοκρατικό δρόμο. Εκείνος όμως το μυρίζεται αυτό και δεν παίζει το παιχνίδι τους» μας επισημαίνει ο σκηνοθέτης.\nΤο δραματικό αυτό θρίλερ εστιάζει στην ατομική αντίσταση ενός ασυμβίβαστου καθηγητή-διανοούμενου, που θέλει να μείνει ελεύθερος, φλερτάροντας όμως έτσι με τον θάνατο. Δεν κάνει καμιά έκπτωση στο προσωπικό του σύστημα αξιών, το οποίο ακολουθεί αταλάντευτα σε όλη τη ζωή του: _«Ακόμη κι όταν χάνεται ο άνθρωπος, το μήνυμα που αυτός μεταφέρει στον υπόλοιπο κόσμο είναι αυτό που νικά πάντα. Οπότε πιστεύω ότι η αλήθεια στην ταινία μου είναι αυτό που κυριαρχεί. Είναι μια πολιτική ταινία. Δεν νομίζω ότι υπάρχει πολιτική ταινία του παρελθόντος, του παρόντος ή του μέλλοντος. Μια πολιτική ταινία είναι μια πολιτική ταινία_» τονίζει ο Μπουγιάρ Αλιμάνι, που για πρώτη φορά καταπιάνεται με ένα τέτοιο πολιτικό θέμα στην φιλμογραφία του.\nΟ ίδιος μάλιστα δηλώνει: «Γεννήθηκα κι έζησα 22 χρόνια υπό κομμουνιστικό καθεστώς, οπότε προσπάθησα να παραμείνω όσο πιο αντικειμενικός γίνεται, βασιζόμενος στις αναμνήσεις μου και το ίδιο το σενάριο. Προσπάθησα επίσης να βρω ένα μοναδικό τρόπο να διηγηθώ την ιστορία σε σχέση με άλλους σκηνοθέτες που καταπιάστηκαν με παρόμοιες ιστορίες της Ανατολικής Ευρώπης κατά τη διάρκεια του Ψυχρού Πολέμου. Αφαίρεσα τα έντονα χρώματα και κράτησα το γκρι και το καφέ που αντικατοπτρίζουν τις ζωές μας εκείνα τα άχρωμα χρόνια. Απέφυγα τα κοντινά πλάνα. Ήθελα να συμπεριλάβω όλους τους χαρακτήρες στα πλάνα και να τονίσω ότι δεν ήταν υπεύθυνο ένα άτομο αλλά ολόκληρος ο πληθυσμός που επέτρεψε σε μια τέτοια εγκληματική δικτατορία να ευδοκιμήσει ανεμπόδιστα».\n«Η Αντιπροσωπεία» κέρδισε το Μέγα Βραβείο και το Βραβείο της Οικουμενικής Επιτροπής στο Φεστιβάλ της Βαρσοβίας και το Βραβείο Καλύτερης ταινίας & Επιτροπής στο Φεστιβάλ Κινηματογράφου στην Τεργέστη.\nCREATIVE EUROPE – MEDIA PROGRAMME OF


Υπόθεση «Πολύζου»: Μια πολύκροτη δίκη με πολύ ένταση, αγωνία και ιδιαιτερότητες που δικαιώνει την ψυχή του Κωστή - KOZANILIFE.GR\nΜε την ποινή της ισόβιας κάθειρξης στην μητέρα και τον πατριό για την από κοινού δολοφονία του 23χρονου Κωστή Πολύζου ολοκληρώθηκε η πολύκροτη δίκη της υπόθεσης «Πολύζου» που συγκλόνισε το Πανελλήνιο.\nΗ δίκη ξεκίνησε με τις καταθέσεις των μαρτύρων στις 8 Νοεμβρίου και συνεχίστηκε στις 10 Νοεμβρίου, με τη συνολική διάρκεια της κάθε μέρας ξεχωριστά να ξεπερνάει τις 10 ώρες. Κατά τη διάρκεια της απολογίας της μητέρας του Κωστή, η ίδια έχασε τις αισθήσεις της με αποτέλεσμα τη μεταφορά της στο Νοσοκομείο της Καστοριάς και τη δίκη να μεταφέρετε για την Τρίτη 15 Νοεμβρίου.\nΠάνω από 15 ώρες διήρκεσε η τελευταία μέρα της πολύκροτης δίκης. Χαρακτηριστικό της δίκης, η τεράστια αναμονή για την τελική απόφαση του δικαστηρίου που ξεπέρασε τις 6 ώρες.\nΗ ιδιαιτερότητα της συγκεκριμένης υπόθεσης έγκειται στο γεγονός πως τα αποδεικτικά στοιχεία που θα μπορούσαν να οδηγήσουν ευθέως στην εξαγωγή κάποιου συμπεράσματος για την αιτία θανάτου του θύματος ήταν ελλειπή. Η Εισαγγελέας κατά την ετυμηγορία της ανέφερε πως είναι απαραίτητη η προσφυγή στην επαγωγική απόδειξη, λόγω τις έλλειψης των στοιχείων. Επίσης ανέφερε αρκετά στοιχεία για τα οποία υπάρχει απόδειξη, όπως για παράδειγμα τον τόπο που βρέθηκε το θύμα, όλες τις κινήσεις των δραστών αλλά και την ένδειξη της άρσης του τηλεφωνικού απορρήτου.\nΤα λόγια της εισαγγελέως ήταν συγκινητικά, κάνοντας λόγο για τα όσα στερήθηκε από μικρός ο Κωστής Πολύζος, ακόμα και την ίδια του τη ζωή. Ζήτησε από το Δικαστήριο να μην αφήσει να ξεχαστεί η ψυχή του, αλλά να δικαιωθεί με την καταδίκη της μητέρας του την οποία χαρακτήρισε χειρότερη από τη Μήδεια.\nΧαρακτηριστικό του κλίματος που επικρατούσε στη δικαστική αίθουσα ήταν το γεγονός πως με την ολοκλήρωση της ετυμηγορίας της Εισαγγελέως, το ακροατήριο ξέσπασε σε χειροκροτήματα.\nΆλλη μία ιδιαιτερότητα της συγκεκριμένης δίκης είναι πως πραγματοποιήθηκε χωρίς την ύπαρξη της Πολιτικής Αγωγής, η οποία απορρίφθηκε εξ αρχής.\n«Δικαιώθηκε η ψυχή του Κωστή» ήταν η φράση που άκουγε κανείς από τον κόσμο μετά την ολοκλήρωση της δίκης. Εντυπωσιακό είναι το γεγονός πως όλος ο κόσμος που παρακολούθησε από κοντά την δίκη, παρέμεινε στο Δικαστήριο μέχρι το τέλος. Ο επιστήθιος φίλος του Κωστή, Σπύρος Καλαμπούκας, μιλώντας στο KOZANILIFE.GR, είπε πως τώρα ο φίλος του από εκεί ψηλά που είναι μας χαμογελάει. Την ίδια συναισθηματική φόρτιση, μετέφεραν στο KOZANILIFE.GR τα αδέρφια του βιολογικού πατέρα του Κωστή Πολύζου, ευχαριστώντας όλο τον κόσμο για τη συμπαράσταση που τους έδειξε όλα αυτά τα χρόνια.\nΗ υπόθεση «Πολύζου» αποτελεί μια από τις σημαντικότερες ποινικές υποθέσεις όλων των εποχών στην ευρύτερη περιοχή της Κοζάνης.\nΤο KOZANILIFE.GR κάλυψε από την πρώτη στιγμή της εξαφάνισης του Κωστή μέχρι και την ολοκλήρωση της δίκης με την τελική απόφαση του Δικαστηρίου.\nΗ διαδρομή από την Ελάτη μέχρι την Ζάβορδα… από ψηλά! Δείτε όμορφα εναέρια πλάνα\n3 σχόλια στο άρθρο “Υπόθεση «Πολύζου»: Μια πολύκροτη δίκη με πολύ ένταση, αγωνία και ιδιαιτερότητες που δικαιώνει την ψυχή του Κωστή”\n16/11/2016 στις 19:10 - Edit\nΕτσι ακριβως! Η Δικαιοσυνη ελαμψε! Οπως παντα!\n18/11/2016 στις 08:24 - Edit\n18/11/2016 στις 08:22 - Edit\nΥπαρχει θεος τελικα.


Από το "πέστε κάτω" στο "φεύγουμε"... - Provocateur\nΑπό το "πέστε κάτω" στο "φεύγουμε" (videos)\nΙστορίες τρέλας από τον... μαγικό κόσμο του ελληνικού ποδοσφαίρου.\nΟ Αγγελος Αναστασιάδης έδωσε εντολή, στον αγώνα του ΠΑΟΚ με την Καλλονή στη Μυτιλήνη, να φύγει η ομάδα από το γήπεδο, μόλις ο διαιτητής Μήτσιος έβγαλε κόκκινη στον Κάτσε.\nΕυτυχώς για τους Θεσσαλονικείς επικράτησε η ψυχραιμία και το ματς συνεχίστηκε κανονικά. Αυτή, ωστόσο, δεν ήταν η πρώτη φορά που ο δικέφαλος διαμαρτύρεται τόσο έντονα ώστε να σκεφτεί την αποχώρηση από τον αγωνιστικό χώρο.\nΑς θυμηθούμε κάμποσες ανάλογες περιπτώσεις ελληνικών ομάδων που με τον ένα ή τον άλλο τρόπο αντέδρασαν τόσο έντονα.\nΈφυγε ο ΠΑΟΚ το 1963\nΣτη Νέα Φιλαδέλφεια ο Ολυμπιακός υποδέχθηκε τον ΠΑΟΚ. Σε ένα πέναλτι που δεν καταλογίστηκε στους Θεσσαλονικείς, οι παίκτες του δικέφαλου αποχώρησαν και ο αγώνας κατακυρώθηκε με 2-0 υπέρ του Ολυμπιακού.\nΞανά μανά ο ΠΑΟΚ...\nΑρκετά χρόνια μετά, τον Σεπτέμβρη του 1990, ο ΠΑΟΚ παίζει στο ΟΑΚΑ με τον Παναθηναϊκό και ο πρόεδρός του Θωμάς Βουλινός, πήρε την ομάδα του από το γήπεδο στο 73', σε ένδειξη διαμαρτυρίας για τη διαιτησία του Καραμάνη. Ο ΠΑΟΚ μηδενίστηκε, ενώ τιμωρήθηκε με αφαίρεση τριών βαθμών και έδωσε πέντε παιχνίδια κεκλεισμένων των θυρών στην Τούμπα.\nΕρχόμαστε στα... χρόνια μας. Πριν από ένα χρόνο ακριβώς, στον αγώνα Πλατανιάς-Αρης έγινε χαμός. Τα σφυρίγματα του διαιτητή Μάνταλου και οι υποδείξεις του επόπτη Γουργιώτη έκαναν έξαλλους τους ανθρώπους του Αρη, που θεώρησαν ότι κακώς μέτρησε γκολ των Κρητικών, σε κεφαλιά του Φαϊσκα, την οποία οι Θεσσαλονικείς θεώρησαν ότι απέκρουσε ο Διούδης και δεν πέρασε τηγραμμή.\nΟ Λάμπρος Σκόρδας μπήκε στον αγωνιστικό χώρο και ζήτησε από τους παίκτες να φύγουν από τον αγωνιστικό χώρο! Όμως, ο κόουτς, Σούλης Παπαδόπουλος του άλλαξε άποψη και καλούσε τους παίκτες του να μείνουν στο γήπεδο.\nΤο "πέστε κάτω"\nΤον Γενάρη του 2001 καταγράφηκε το ιστορικί "πέστε κάτω" του Πέτρου Στάθη. Η ΑΕΚ φιλοξενεί τον Ολυμπιακό για το Κύπελλο, με διαιτητή τον Ποντίκη, ο οποίος αρνήθηκε πέναλτι στον Ντέμη Νικολαϊδη και απέβαλε τους Ζήκο, Νικολαϊδη και ενώ οι γηπεδούχοι ήταν μπροστά με 1-0. Ο Νινιάδης όμως ισοφαρίζει καιη σκεπαστή γίνεται... ανοιχτή. Τότε ο Πέτρος Στάθης έδωσε την εντολή στους παίκτες της Ένωσης αντί να αποχωρήσουν και να τιμωρηθεί η ομάδα να.... πέσουν κάτω.


βαπτιστικά παπούτσια υψηλής ποιότητας | Βάπτιση, Γάμος, μπομπονιέρες βάπτισης, προσκλητήρια βάπτισης, Gamos, Baptisi, γάμος, προσκλητήρια γάμου, Foedo, χειροποίητα δώρα, πρωτότυπα δώρα, δώρα γέννησης, δώρα βάπτισης, προσωποποιημένα δώρα\nΒαπτιστικά παπουτσάκια για αγόρια και κορίτσια! Διαθέσιμα κατόπιν παραγγελίας με χρόνο παράδοσης από 15 έως 30 ημέρες (ανάλογα τον κωδικό). Για την προετοιμασία της παραγγελίας χρειαζόμαστε προκαταβολή 30%.\nΗ BABYWALKER ιδρύθηκε το 1968 και ειδικεύεται στην παραγωγή και εμπορία πολυτελών βαπτιστικών και παιδικών υποδημάτων. Κάθε παπουτσάκι BABYWALKER είναι ξεχωριστό και διακρίνεται για την υψηλή του ποιότητα και το ιδιαίτερο easy-chic στυλ. Τα παπουτσάκια BABYWALKER είναι κομψά και φινετσάτα, ρομαντικά και σοφιστικέ, σχεδιασμένα μέσα από μια εναλλακτική ματιά. Το υψηλό επίπεδο ποιότητας διασφαλίζεται από την δεξιοτεχνία των ανθρώπων που εμπλέκονται σε κάθε στάδιο της παραγωγής. Όλα τα παιδικά/βαπτιστικά παπούτσια BABYWALKER είναι χειροποίητα και κατασκευάζονται με τέχνη και μαστοριά. Μετά από αλλεπάλληλους ποιοτικούς ελέγχους, τα παπουτσάκια είναι έτοιμα να φορεθούν από τους μικρούς fashionistas σε κάθε γωνιά του κόσμου.\nH Stova Bambini με ιστορία 30 χρόνων στην βρεφική ένδυση στον χώρο της Βάπτισης, έχει παρακολουθήσει την μόδα και παραμένει πιο ενημερωμένη από ποτέ για τις τάσεις της. Τα παπουτσάκια της δερμάτινα και ανατομικά με την υπογραφή της Stova Bambini. Κατασκευάζονται κατόπιν παραγγελίας με εξωτερική επένδυση το ύφασμα του ρούχο που θα επιλέξετε!\nBS.3029 ΝΟ:19-25 ΥΦΑΣΜΑΤΙΝΟ ΔΕΤΟ SNEAKER\nBS.3537 Νο:19-26 ΓΟΒΑΚΙ ΜΕ ΣΑΤΕΝ ΦΙΟΓΚΟ ΧΡΥΣΗ ΛΕΠΤΟΜΕΡΕΙΑ\nST19-8 ΝΟ:18-27 Βαπτιστικα παπουτσια ιντιγκο\nBS.3547 Νο:19-23 Εκρου-babywalker-παπουτσια\nBW.4151 ΝΟ.22 ΔΕΡΜΑΤΙΝΟ LOAFER ΜΠΕΖ\n45.40 €64.90 €\nST19-16 ΝΟ:21 Βαπτιστικα παπουτσια πεδιλο χρυσο λευκο λουλουδι\nΦιογκακι SS20 ΝΟ:18-27 Μπαλαρινες Stova Bambini Παπουτσια Βαπτισης\nBS.3543 Νο:19-26 Γαλλικο γοβακι διακοσμημενη φτερνα\nBW.4694 Νο:19-25 Γοβακι μεταλιζε χρυσο\nST19-14 ΝΟ:18-27 Βαπτιστικα παπουτσια πεδιλο με λουλουδι\nEXC.5698 Νο:20-25 Nude-Babywalker-Παπουτσια\nBW.4635 Νο:19-25 Πεδιλο χρυσο\nEXC.5137 ΝΟ.21 μπλε-babywalker-παπουτσια\n53.10 €75.90 €\nPRI.2561 NO.19 ΓΟΒΑΚΙ ΜΕΓΑΛΟ ΥΦΑΣΜΑΤΙΝΟ ΛΟΥΛΟΥΔΙ\nBW.4597 Νο:19-25 Χρυσο-babywalker-παπουτσια\nBS.3546 Νο:19-25 Γοβακι υφασμα μεταλλιζε\nBS.3502 Νο:19-25 εκρου-babywalker-παπουτσια\nΝΟ.21 ST19-2 Βαπτιστικα παπουτσια τυπου allstar\n55.23 €78.90 €\nBW.4503 Νο:19-25 Εκρου-babywalker-παπουτσια\nΝο.21 4636 Εκρου-babywalker-παπουτσια\nBS.3500 Νο:19-25 ΓΟΒΑΚΙ ΜΕ ΤΑΦΤΑΔΕΝΙΟ ΦΙΟΓΚΟ\nBS.3523 ΝΟ.19-25 ΓΟΒΑΚΙ ΜΕ CHIFFON ΛΟΥΛΟΥΔΙΑ\nBS.3044 Νο:19-25 Μπλε ρουα / Μπλε Υφασματινο μποτακι\nEXC.5173 ΝΟ:19-25 Suede Loafer Βαπτιστικο παπουτσι


Παχυσαρκία και κάπνισμα, οι μεγαλύτεροι κίνδυνοι για την υγεία των Κρητικών | RethNea.gr\nΗ ΤΕΛΕΥΤΑΙΑ ΕΚΘΕΣΗ ΤΟΥ Π.Ο.Υ., ΠΟΙΕΣ ΠΑΡΕΜΒΑΣΕΙΣ ΠΡΕΠΕΙ ΝΑ ΓΙΝΟΥΝ ΚΑΙ ΠΟΙΑ Η ΑΞΙΑ ΤΗΣ ΜΕΣΟΓΕΙΑΚΗΣ ΔΙΑΤΡΟΦΗΣ\nΟ καθηγητής Χρήστος Λιονής μιλάει στα «Ρ.Ν.»\nΆκρως ανησυχητικά είναι τα ευρήματα και της τελευταίας έκθεσης του Παγκόσμιου Οργανισμού Υγείας (ΠΟΥ) για τα ποσοστά παιδικής παχυσαρκίας στην πατρίδας μας: Η Ελλάδα είναι άνω του ευρωπαϊκού μέσου όρου, με την Κρήτη να δεσπόζει και να διατηρεί τα αρνητικά πρωτεία.\nΤο πρόβλημα για το νησί – που κατά πολλούς θεωρείται η «κοιτίδα» της Μεσογειακής Διατροφής – αναδεικνύεται εδώ και πολλά χρόνια μέσα από σημαντικές μελέτες και δημοσιεύσεις του πανεπιστημίου Κρήτης και δη της εξαιρετικής έρευνας που είχε εκπονήσει ο ομότιμος καθηγητής Αντώνης Καφάτος.\nΟι κίνδυνοι συννοσηρότητας που ελλοχεύουν και αναφύονται είναι πολλοί, άγνωστοι στο ευρύ κοινό. Διότι, η παχυσαρκία σήμερα θεωρείται μία μεταβολική διαταραχή, η οποία συνδέεται και τόσο με την καρδιαγγειακή νόσο και το σακχαρώδη διαβήτη όσο και με τη χρόνια ηπατοπάθεια, όπως εξηγεί στα «Ρ.Ν.» ο καθηγητής Γενικής Ιατρικής και Πρωτοβάθμιας Φροντίδας Υγείας της Ιατρικής Σχολής κ. Χρήστος Λιονής, παραθέτοντας τρόπους και λύσεις ανάσχεσης και σταδιακής – αποτελεσματικής αντιμετώπισης του φαινομένου.\nΣύμφωνα με τον ίδιο, απαιτούνται κατά βάση δύο ειδών παρεμβάσεις: σε επίπεδο υπηρεσιών υγείας, με ένα ισχυρό σύστημα Πρωτοβάθμιας Φροντίδας Υγείας και σε επίπεδο πληθυσμού, με παρεμβάσεις που θα εκκινούν από τα σχολεία και την οικογένεια και με τη συνδρομή όλων των συναρμόδιων φορέων.\nΈνα άτομο «ενεργό και συμμέτοχο»\nΗ παχυσαρκία, όπως μας λέει ο κ. Λιονής, εκτός από τη σύνδεση της με το καρδιαγγειακό σύστημα συνδέεται και με άλλα χρόνια νοσήματα, που δεν έχει αναδειχθεί στις συζητήσεις, όπως: Τη μη αλκοολική λιπώδη νόσο του ήπατος, που σχετίζεται με τη χρόνια ηπατίτιδα, την κίρρωση και τον καρκίνο του ήπατος».\nΤο μέγεθος του προβλήματος αυξάνει όσο περνούν τα χρόνια. «Συνδέεται με την αλλαγή του τρόπου ζωής στην Κρήτη» θα πει ο καθηγητής της Ιατρικής Σχολής του πανεπιστημίου Κρήτης, σημειώνοντας πως «Όταν μιλάμε για την παχυσαρκία είναι σωστό να μην τη διαβάζουμε απομονωμένα. Να τη διαβάζουμε μαζί με την καρδιαγγειακή νόσο και το σακχαρώδη διαβήτη (γι’ αυτό αναφέρεται σήμερα ως την καρδιομεταβολική διαταραχή) και με τα άλλα νοσήματα, όπως ο καρκίνος του εντέρου (εδώ η σχέση με τη διατροφή) και τον καρκίνο του ήπατος (εδώ η σχέση με τη λιπώδη νόσο). Το να λες μόνο ότι πρέπει να ασκείσαι, να ακολουθείς τη Μεσογειακή Διατροφή, το να αποφεύγεις κάποια τρόφιμα, το να μειώσεις το βάρος σου, είναι ρητορικές λέξεις. Δεν φτάνουν» υποστηρίζει ο κ. Λιονής, εστιάζοντας παράλληλα και στο κάπνισμα, έναν ακόμη μεγάλο παράγοντα κινδύνου (προσδιοριστή) της καρδιαγγειακής νόσου που το τελευταίο διάστημα βρίσκεται σε ανοδική πορεία και πολλών ειδών καρκίνου.\nΟ κ. Χρήστος Λιονής\n«Όταν κανείς μιλάει για την παχυσαρκία δεν θα πρέπει να ξεχνάει και το κάπνισμα και να ενημερώνει ότι ο συνδυασμός αυτός αυξάνει πολύ τον κίνδυνο εμφάνισης ενός σοβαρού καρδιαγγειακού γεγονότος. Ακόμη να ενημερώνει για την πιθανότητα ανάπτυξης χρόνιας ζημιάς στο ήπαρ που μπορεί να οδηγήσει ακόμη και σε κίρρωση και σε καρκίνο του ήπατος. που συμπεριλαμβάνεται στους δέκα πιο συχνούς τύπους καρκίνου στην Κρήτη» επισημαίνει ο καθηγητής Γενικής Ιατρικής και Πρωτοβάθμιας Φροντίδας Υγείας της Ιατρικής σχολής του πανεπιστημίου Κρήτης.\n«Δεν φτάνει να επισημαίνουμε, ούτε να φοβίζουμε. Πρέπει οι υπηρεσίες υγείας και η πολιτεία να μιλήσουν για όλες αυτές τις διαστάσεις, πρέπει να καταστήσει το άτομο ενεργό και συμμέτοχο στις αποφάσεις που αφορούν την υγεία του. Κι αυτό δεν το επιτυγχάνει κανείς αποσπασματικά. Πρέπει να ξεκινήσει ένα ολοκληρωμένο πρόγραμμα που θα αναφέρεται στην οικογένεια και στο σχολείο. Και φυσικά, οι υπηρεσίες υγείας θα παίξουν το ρόλο τους» τόνισε συμπληρωματικά ο κ. Λιονής, οποίος αναφέρθηκε στα δύο επίπεδα παρεμβάσεων που πρέπει να γίνουν.\nΤα δύο επίπεδα παρεμβάσεων\nΣε επίπεδο υπηρεσιών υγείας, όπως θα σημειώσει, χρειάζεται «Ένα ισχυρό σύστημα Πρωτοβάθμιας Φροντίδας Υγείας, μία εξαιρετική ομάδα καλά εκπαιδευμένη που θα μπορεί να συνομιλεί και να έχει ουσιαστικά τεχνικές παρέμβασης. Μιλάμε για ένα άλλο σύστημα υγείας που όχι μόνο θα δίνει ένα φυλλάδιο και θα λέει μείωσε το βάρος σου, αλλά θα προτρέπει και θα εκπαιδεύει τον ασθενή και θα του ζητά να αναλάβει μόνος του τις αποφάσεις, κάτω όμως από υποστήριξη και τεχνικές οδηγίες. Χρειάζονται καλά εκπαιδευμένοι επαγγελματίες, μία διευρυμένη ομάδα στην οποία σημαντικό λόγο και ρόλο θα έχει και ο διατροφολόγος αλλά και ο γιατρός της πρώτης γραμμής, ο προσωπικός γιατρός όπως λέγεται σήμερα με τον καινούργιο νόμο. Θα πρέπει να είναι αυτός που θα βοηθήσει πρώτα τον ασθενή να αναγνωρίσει το θέμα του και να αναγνωρίσει κυρίως τα προβλήματα υγείας του· να πάρει στα χέρια του τις αποφάσεις για την υγεία του – όχι μόνο για την παχυσαρκία».\nΜιλώντας για τις εκπαιδευτικές παρεμβάσεις στην Πρωτοβάθμια Φροντίδα Υγείας και στην κοινότητα, ο κ. Λιονής εξήρε την «εξαιρετική δουλειά» που γίνεται στην Κλινική Κοινωνικής και Οικογενειακής Ιατρικής της Ιατρικής Σχολής από ομάδα ερευνητών στην οποία περιλαμβάνονται οι Διδάκτορες Σοφία Παπαδάκη και Μαριλένα Αναστασάκη.\nΣε δεύτερο επίπεδο, έρχονται οι παρεμβάσεις στον πληθυσμό «Με οργανωμένα προγράμματα, που θα γίνουν φυσικά από τις υπηρεσίες υγείας – το πανεπιστήμιο είναι πάντα ένας αρωγός – αλλά και σε συνεργασία με την κοινότητα. Αυτές είναι οργανωμένες συστηματικές παρεμβάσεις και δεν αφορούν μόνο την παχυσαρκία» διευκρινίζει ο καθηγητής του πανεπιστημίου Κρήτης.\nΟι παρεμβάσεις αυτές ξεκινούν και από το σχολείο. «Δεν μπορώ να φανταστώ ότι θα αντιμετωπιστεί το πρόβλημα της παχυσαρκίας εάν δεν συμμετάσχει και εκπαιδευτεί ο ίδιος ο δάσκαλος και ο ίδιος ο καθηγητής του Γυμνασίου, δίπλα στην ομάδα Υγείας» σχολιάζει ο κ. Λιονής και προσθέτει: «Ένα πρόγραμμα σε επίπεδο πληθυσμού, σε επίπεδο κοινότητας θα πρέπει να έχει την αφετηρία στο σχολείο, θα πρέπει να έχει την αναφορά στις οικογένειες και θα πρέπει να έχει και αναφορά σε όλους εκείνους τους φορείς που έχουν έναν ενεργητικό και ουσιαστικό ρόλο. Στις παρεμβάσεις χρειάζεται η συμμετοχή της τοπικής αυτοδιοίκησης και της Εκκλησίας».\nΤο σκανδιναβικό πρότυπο\nΌλες οι παραπάνω επισημάνσεις «Δεν θα πρέπει να αποτελούν αποσπασματικές δράσεις, αλλά να είναι μέρος ενός καλά σχεδιασμένου παζλ παρεμβάσεων, το οποίο θα πρέπει να σχεδιαστεί σε επίπεδο Περιφέρειας, νομού ή και σε επίπεδο δήμων. Ίσως να ξεκινήσει κανένας με πιλοτικές παρεμβάσεις σε επιλεγμένους δήμους. Δεν είναι μόνο θέμα του υπουργείου Υγείας, αλλά αφορά και το υπουργείο Παιδείας και το υπουργείο Εσωτερικών» υπογραμμίζει ο καθηγητής Γενικής Ιατρικής, που έχει ως πρότυπο στο μυαλό του τις σκανδιναβικές χώρες, οι οποίες υιοθέτησαν κι εφάρμοσαν μία διατομεακές παρεμβάσεις μειώνοντας «πάρα πολύ τα ποσοστά παχυσαρκίας και τη θνησιμότητα από καρδιαγγειακή νόσο, που στη χώρα μας δυστυχώς σταθεροποιείται και δείχνει να ανεβαίνει».\nΜάλιστα, ο κ. Λιονής θυμάται χαρακτηριστικά κι ένα ταξίδι που είχε κάνει παλαιότερα στην Σουηδία: «Οι σκανδιναβικές χώρες οι οποίες εξαιρετικά μείωσαν την παχυσαρκία, πριν από πολλά χρόνια, έκαναν τέτοιου είδους παρεμβάσεις σε όλα αυτά τα επίπεδα. Κι έχουμε εξαιρετικές αναφορές εδώ και 40 με 50 χρόνια. Νέος ήμουν όταν πήγα στη Σουηδία και θυμάμαι που άλλαξαν το μενού στα εστιατόρια. Θυμάμαι ότι δεκάδες σαλάτες ήταν δωρεάν. Αυτό ήταν μέρος μίας επίσημης στρατηγικής απόφασης στο πλαίσιο αυτών των παρεμβάσεων στο επίπεδο της κοινότητας».\nΓια την αξία, αυτή καθαυτή, της Μεσογειακής Διατροφής είχε μιλήσει προ ημερών, στη διάρκεια της παρουσίας της στο Ρέθυμνο η Αντωνία Τριχοπούλου, Ακαδημαϊκός στον τομέα της επιδημιολογίας και της δημόσιας υγείας. Επικαλούμενη και η ίδια μελέτες, είχε σταθεί στο γεγονός πως «Ο Κρητικός είναι ο πιο παχύσαρκος Έλληνας. Είναι ο άνθρωπος που έχει την υψηλότερη πιθανότητα να γίνει διαβητικός, είναι ο άνθρωπος που περπατάει λιγότερο. Όλα αυτά τα πράγματα αντανακλούνται ειδικότερα στα νεότερα άτομα». Παρατήρησε ακόμη πως «Οι νεαροί της Κρήτης ολοένα και περισσότερο εγκαταλείπουν τη Μεσογειακή Διατροφή. Το θέμα είναι η καθημερινότητα του ίδιου του λαού. Πίσω από την κατανάλωση θερμίδων και προϊόντων, είναι ένας ολόκληρος πολιτισμός. Η διατροφή δεν είναι μόνο οι θερμίδες, δεν είναι μόνο η παχυσαρκία, δεν είναι μόνο η γεύση. Κάθε τρόφιμο σηκώνει απάνω του μία ολόκληρη πολιτισμική ιστορία».\nΗ κ. Αντωνία Τριχοπούλου\nΕκτός από θέμα πολιτισμού, συμπλήρωσε η κ. Τριχοπούλου, είναι και θέμα περιβάλλοντος: Η βιώσιμη μεσογειακή διατροφή είναι «Μία φυτική διατροφή που δεν λέει σε τίποτα όχι. Εννοούμε αγκινάρες με κρέας και όχι κρέας με αγκινάρες. Άλλη μία φορά (την εβδομάδα) ψαράκι, άλλη μία φορά αυγό κι από εκεί και πέρα έχουμε τα υπέροχα λαχανικά και όσπρια μαγειρεμένα με ελαιόλαδο».\nTags: Αντώνης Καφάτος, Αντωνία Τριχοπούλου, Γενική Ιατρική, διατροφή Υγεία, Ιατρική πανεπιστήμιο Κρήτης, Ιατρική Σχολή Πανεπιστημίου Κρήτης, Κάπνισμα Ελλάδα ποσοστά, Κάπνισμα ποσοστά Κρήτη, Κρήτη, κρητική διατροφή, Μαριλένα Αναστασάκη, Μεσογειακή Διατροφή, παχυσαρκία διατροφή, παχυσαρκία Ελλάδα, παχυσαρκία Κρήτη, παχυσαρκία ποσοστά Ελλάδα, Πρωτοβάθμια Φροντίδα Υγείας, ΡΕΘΥΜΝΟ, ροή, Σοφία Παπαδάκη, Χρήστος Λιονής καθηγητής


ΟΔΟΣ: Δήμος Πρέβεζας\nΑπόσπασμα από το πρακτικό 12/2012\nΣυνεδρίασης Δημοτικού Συμβουλίου.\nΘΕΜΑ: «Έγκριση υπογραφής σύμβασης με την Μετροπόλιταν Όπερα Ν.Υόρκης, για προβολές Όπερας στο Δήμο Πρέβεζας, για το χρονικό διάστημα , Οκτώβριος 2012 έως και Απρίλιο 2013»\nΟ πρόεδρος έθεσε υπόψη των μελών του δημοτικού συμβουλίου: «Το Δημοτικό Ωδείο Πρέβεζας πραγματοποιεί για τρεις περιόδους και για το διάστημα από Οκτώβριο έως και Μάιο απευθείας μεταδόσεις από τη Μετροπόλιταν Όπερα την Νέας Υόρκης. Οι μεταδόσεις των παραστάσεων πραγματοποιούνται απευθείας στο Πολιτιστικό Κέντρο του Δήμου Πρέβεζας. Ο Συμπολίτης μας, γιατρός, κ. Ζώνιος Δημήτρης, είναι ο συνδετικός κρίκος με την Μετροπόλιταν Όπερα και ο οποίος στηρίζει και βοηθάει την προσπάθεια αυτή σε κάθε προβολή (μεταγλώττιση). Τα έσοδα που προέκυψαν από τις παραστάσεις των προβολών για το σχολικό έτος 2011-2012 μετά την κατάθεση όλων των δικαιωμάτων προς την Μετροπόλιταν Όπερα ήταν 208,69 ευρώ. Το αντίτιμο των εισιτηρίων ήταν και θα παραμείνει (8) οχτώ ευρώ για τους ενήλικες και (4) τέσσερα ευρώ για τους μαθητές-σπουδαστές. Τα έξοδα των παραστάσεων για την περίοδο 2012-2013 και τα δικαιώματα της Μετροπόλιταν Όπερας είναι:\n1. Δικαιώματα για όλο το χρονικό διάστημα των προβολών ήτοι συνδρομή 400 δολάρια .\n2. Δικαιώματα για κάθε προβολή ήτοι συνδρομή 250,00 δολάρια.\n3. Το 50% του αντιτίμου των εισιτηρίων που κόβονται σε κάθε παράσταση θα αποδίδονται στη Μετροπόλιταν Όπερα .\n4. Τα Έξοδα της τράπεζας αποστολής του ποσού των δικαιωμάτων επιβαρύνουν το Δήμο Πρέβεζας.\nΤο Δημοτικό Συμβούλιο του Δήμου Πρέβεζας προκειμένου να υλοποιηθεί και για την σχολική χρονιά 2012-2013 η συνεργασία μας με την Μετροπόλιταν Όπερα της Νέας Υόρκης , πρέπει να λάβει Απόφαση για την συνέχιση των προβολών και Απόφαση για την υπογραφή Σύμβασης για την Αδειοδότηση της Παρουσίασης των Εκδηλώσεων. Η πρώτη προβολή έχει προγραμματιστεί για 13 Οκτωβρίου 2012 και για το χρονικό διάστημα 2012-2013 έχουν προγραμματιστεί (8) οχτώ παραστάσεις».\n1. Εγκρίνει την υπογραφή σύμβασης με την Μετροπόλιταν Όπερα της Νέας Υόρκης , για την προβολή, μέσω δορυφόρου, των παραστάσεων όπερας , για το χρονικό διάστημα από Οκτώβριο 2012 έως Απρίλιο 2013, με τους κάτωθι οικονομικούς όρους:\n-Δικαιώματα για όλο το χρονικό διάστημα προβολών,400,00 $.\n-Δικαιώματα για κάθε προβολή,ήτοι συνδρομή 250,00$.\n-Το 50% του αντιτίμου των εισιτηρίων που θα κόβονται σε κάθε παράσταση και τα οποία θα είναι 8,00 €/ ενήλικα και 4,00 €/μαθητή-σπουδαστή, θα αποδίδονται στην Μετροπόλιταν Όπερα.\n-Τα έξοδα της τράπεζας για την αποστολή του ποσού των δικαιωμάτων θα βαρύνουν το Δήμο Πρέβεζας.\n2. Τα έσοδα από τις προβολές της όπερας, θα γράφονται στον Κ.Α. 06.00.0434.004 <έσοδα από λοιπές δραστηριότητες ωδείου>, της στήλης των εσόδων προϋπολογισμού Δήμου Πρέβεζας, οικ. Έτους 2012.\n3. Τα έξοδα για την όπερα καθώς και τα έξοδα της Τράπεζας για την αποστολή των δικαιωμάτων της Μετροπόλιταν Όπερα, θα βαρύνουν τον Κ.Α. 02.15.6474.004 «έξοδα για λοιπές δραστηριότητες ωδείου», της στήλης των εξόδων προϋπολογισμού Δήμου Πρέβεζας, οικ. Έτους 2012.\n4. Εξουσιοδοτεί τον Δήμαρχο Πρέβεζας κ. Χρήστο Μπαΐλη , για την υπογραφή της σχετικής Σύμβασης.\nΔημοσιεύθηκε στην ΟΔΟ στις 20 Σεπτεμβρίου 2012, αρ. φύλλου 658


Απειλητική επιστολή στον πρόεδρο του ΣτE -Τι αναφέρει | Ειδησεις\n27/07 / 2017 15:30\nΣύμφωνα με το bloko.gr, που δίνει στη δημοσιότητα την εν λόγω επιστολή, ο σχετικός φάκελος, χωρίς στοιχεία αποστολέα, έφτασε στο σπίτι του προέδρου το πρωί της 18ης Ιουλίου. Κρίθηκε ύποπτος από τον αστυνομικό φρουρό, ο οποίος ενημέρωσε την αρμόδια υπηρεσία και ακολουθήθηκε η προβλεπόμενη διαδικασία ελέγχου.\nΑφότου δεν διαπιστώθηκε απειλή στον φάκελο, όταν πέρασε από το ειδικό μηχάνημα x-ray του Συμβουλίου της Επικρατείας, η επιστολή επιτράφηκε στην κατοικία του κ. Σακελλαρίου. Σύμφωνα με τις ίδιες πληροφορίες, ο αστυνομικός ενημέρωσε τηλεφωνικά τον κ. Σακελλαρίου, καθώς βρισκόταν εκτός Αθηνών.


O πρωθυπουργός του Ισραήλ Μπενιαμίν Νετανιάχου επέκρινε σε έντονο ύφος την Ευρώπη, την παραμονή της Παγκόσμιας Ημέρας Μνήμης του Ολοκαυτώματος, ζητώντας να μάθει απευθυνόμενος στους ηγέτες της Γηραιάς Ηπείρου τι κάνουν για να υπερασπιστούν τους Εβραίους ενώπιον της ανόδου του αντισημιτισμού. «Δυστυχώς στην Ευρώπη και αλλού, Εβραίοι στοχοθετούνται εκ νέου επειδή απλά είναι Εβραίοι» επισήμανε ο Νετανιάχου σε μια ανακοίνωση. Σε σύγκριση με τις δεκαετίες του 1930 και 1940, «ένα πράγμα έχει αλλάξει» σημείωσε ο ίδιος, «δεν είμαστε πλέον ένας λαός χωρίς Κράτος που βρίσκεται σε συνεχή αναζήτηση καταφυγίου. Δεν είμαστε πλέον ένας αδύναμος λαός που εκλιπαρεί για την προστασία των άλλων». «Σήμερα, είμαστε ένας ανεξάρτητος και κυρίαρχος λαός στη δική μας πατρίδα» υπογράμμισε ο επικεφαλής της ισραηλινής κυβέρνησης. «Είμαστε ικανοί να προστατεύσουμε τους εαυτούς μας και να υπερασπιστούμε την ελευθερία μας», τόνισε. «Όμως, πού βρίσκεται η Ευρώπη; Πού βρίσκεται ο υπόλοιπος πολιτισμένος κόσμος» διερωτήθηκε.


Συνταγματική αδενοπάθεια - Ελεύθερη Θράκη\nHome / Πολιτικη / Συνταγματική αδενοπάθεια\nΗ αρχή “όποιος φεύγει από το μαντρί τον τρώει ο Λύκος” έχει μετατρέψει την Βουλή σε ποιμνιοστάσιο – Και είναι πλέον Βουλή άνευ …βουλής !!!\nΑρχές Οκτωβρίου του παρελθόντος έτους με επικρεμάμενες τις απειλές του Ερντογάν, τις απαιτήσεις και τις προκλήσεις των Τσάμηδων, τις διαδηλώνεις διαμαρτυρίας των συνταξιούχων, τα νοσοκομειακά προβλήματα και τις πιέσεις του «κουαρτέτου» (αδιάφορο αν είναι δικαιολογημένες ή αδικαιολόγητες), η κυβέρνηση, με μια αδέξια κίνηση του πρωθυπουργού, δημιούργησε ένα δικαστικό σάλο, ενώ παράλληλα συγκροτούσε ομάδα «σοφών», ενισχυμένη με έναν ηθοποιό, για να μελετήσει το προς ψήφιση μελλοντικό Σύνταγμα.\nΚαι πριν ακόμη καλά-καλά συνέλθει αυτή η επιτροπή, ήλθε η πρώτη ανατροπή: Παραίτηση του ενός -και μοναδικού- νομικού της εν λόγω επιτροπής.\nΑυτό βέβαια, δεν δημιουργεί σοβαρό πρόβλημα, διότι οι νομομαθείς στην Ελλάδα είναι η πολυπληθέστερη «φυλή», μετά από αυτές των οικονομολόγων και οικολόγων.\nΗ λέξη «σύνταγμα» στην Ελληνική έχει δύο βασικές σημασίες: Μια πολιτική και μια στρατιωτική. Υπό πολιτική έννοια, σύνταγμα είναι ο καταστατικός χάρτης χώρας, πού περιέχει όλες τις βασικές αρχές, οι οποίες διέπουν την λειτουργία του πολιτεύματος, και οι οποίες αρχές είναι υπέρτερες των νόμων, γι’ αυτό, άλλωστε, οι εκάστοτε ψηφιζόμενοι νόμοι πρέπει να είναι σύμφωνοι με τον τύπο και το πνεύμα του συντάγματος.\nΩς στρατιωτικός όρος, σύνταγμα είναι μονάδα στρατού, που αποτελείται από μεταβλητό αριθμό ταγμάτων πεζικού, μοιρών πυροβολικού και ταγμάτων η Ιλών αρμάτων μάχης. Παλαιότερα και Ιππικού. Το πρώτο ελληνικό στρατιωτικό σύνταγμα συγκροτήθηκε το 1832 και το αποτελούσαν δύο τάγματα, που το καθένα διέθετε πέντε λόχους με δύναμη 60 ανδρών.\nΤο πρώτο πολιτικό σύνταγμα ήταν το «Προσωρινόν Πολίτευμα της Ελλάδος» που ψηφίστηκε στην αρχαία Επίδαυρο την 1η Ιανουαρίου 1822, αναθεωρήθηκε τον Μάρτιο του 1823 από την Β’ Εθνοσυνέλευση του Άστρους και πήρε την ονομασία «Νόμος της Επιδαύρου».\nΑκολούθησε το «Πολιτικόν Σύνταγμα της Ελλάδος», που ψηφίστηκε κατά τον Μάιο του 1827 από την Γ’ Εθνοσυνέλευση της Τροιζήνος, και το οποίο ήταν, κατά την γνώμη εγκρίτων συνταγματολόγων, το πλέον δημοκρατικό από τα τότε ισχύοντα συντάγματα στην υφήλιο.\nΟ Καποδίστριας, όμως, ανέστειλε την ισχύ του.\nΜετά την εκτέλεση του ψηφίστηκε το λεγόμενο «ηγεμονικόν» σύνταγμα από την Ε’ Εθνοσυνέλευση, που συνήλθε το 1832 στο Ναύπλιο. Αλλά ούτε και αυτό ίσχυσε.\nΑργότερα, και μετά το στρατιωτικό κίνημα της 3ης Σεπτεμβρίου 1843, ψηφίστηκε στις 18 Μαρτίου 1844 στην Αθήνα από την Α’ μεταπελευθερωτική Εθνοσυνέλευση άλλο σύνταγμα, που ίσχυσε μέχρι το τέλος της βασιλείας του Όθωνος.\nΜετά την έξωσή του, ψηφίστηκε το 1864 από τη Β’ Εθνοσυνέλευση νέο σύνταγμα, που είχε ως πρότυπο το βελγικό του 1831.\nΤο σύνταγμα αυτό είχε τη μακρότερη διάρκεια. Ίσχυσε ως τη δική μας εποχή, παρόλο που αναθεωρήθηκε δύο φορές, μία το 1911 και μία το 1952.\nΔεν παραβλέπουμε ότι από το 1827 μέχρι το 1935 ίσχυσε το λεγόμενο δημοκρατικό σύνταγμα.\nΚατά την επταετία 1967-1974 ίσχυσε άλλος τύπος συντάγματος, ενώ κατά την μεταπολίτευση είχαμε πάλι καινούργιο τύπο, με νέες επίσης αναθεωρήσεις. Όχι προς το καλύτερο.\nΌπως βλέπει ο αναγνώστης, μέχρι να συμπληρωθούν τα 200 χρόνια από τη συγκρότηση ελληνικού κράτους (1822-2022) θα έχουμε καταρρίψει κάθε ρεκόρ ως προς τον αριθμό των συνταγμάτων.\nΗ κάθε φορά υποκατάσταση η αναθεώρηση του εκάστοτε ψηφισθέντος συντάγματος από κάποιο νέο -υποτίθεται πληρέστερο και λειτουργικότερο- δείχνει ότι όλα τα προγενέστερα ούτε πλήρη ούτε λειτουργικά ήσαν.\nΑπεναντίας, συχνά έγιναν αιτία συγκρούσεων ανάμεσα στις πολιτικές παρατάξεις, και γι’ αυτό ό Κολοκοτρώνης ονόμαζε το επί τής εποχής του επιζητούμενο σύνταγμα με τη δύσφημη λέξη… σύντριμμα!\nΈχουν διατυπωθεί από ειδικούς επιστήμονες (συνταγματολόγους, δημοσιολόγους, κ.ά.) απόψεις πολλές για τις αιτίες δυσλειτουργίας των ελληνικών συνταγμάτων.\nΚατά την δική μου άποψη ως ιστορικού, μία από τις βασικότερες αιτίες της συνταγματικής ατελείας είναι η επικάλυψη της νομοθετικής και της δικαστικής εξουσίας από την εκτελεστική.\nΟ διαχωρισμός των εξουσιών («το περί τάς αρχάς», «το βουλευόμενον» και «το δικάζον» κατά τον Αριστοτέλη) υπάρχει μόνο στα χαρτιά. Ισχύει δηλαδή κατά τους τύπους, όχι κατ’ ουσίαν.\nΚαι τούτο διότι στην Ελλάδα ισχύει η αρχηγοκρατία και η κομματοκρατία, οπότε η νομοθετική είναι αιχμάλωτη της κομματικής εξουσίας.\nΝόμος είναι η βούληση του αρχηγού του κόμματος,.\nΗ αρχή του «όποιος φεύγει απ’ το μαντρί τον τρώει ο λύκος» έχει μετατρέψει τη Βουλή σε ποιμνιοστάσια.\nΕιναι Βουλή άνευ… βουλής. Περισσότερη ισχύ έχουν οι κομματικοί σύμβουλοι παρά οι βουλευτές.\nΌσο για την Δικαιοσύνη, εφόσον η ανέλιξη των δικαστών και η άνοδος αυτών στα ύπατα αξιώματα εξαρτάται και θα εξαρτάται από τις προτιμήσεις του εκάστοτε κυβερνώντος κόμματος, πάντα-παρά τις κάποιες τιμητικές εξαιρέσεις – θα σύρεται πίσω από το άρμα της εκτελεστικής εξουσίας.\nΜε τα παραπάνω δεν υποστηρίζω αποδυνάμωση της εκτελεστικής εξουσίας. Κάθε άλλο.\nΑπλώς θεωρώ αναγκαία την αυτονομία, την απεξάρτηση των δύο εξουσιών από την εκτελεστική.\nΈτσι ούτε η Βουλή θα μοιάζει με «γιδομάντρι» ούτε κάποιοι δικαστές θα αλληθωρίζουν προς κάποιο «φαβορί» κόμμα.\nPrevious: ΞΕΚΙΝΗΣΕ Η “ΜΑΧΗ” ΚΑΤΑ ΤΩΝ ΚΟΥΝΟΥΠΙΩΝ\nNext: Πειθαρχική δίωξη εις βάρος του Πρύτανη του “Δ.Π.Θ.”


Με δύο ΝΟΤΑΜ οι Τούρκοι αμφισβητούν και το Καστελόριζο\nΠλοίο του Πολεμικού Ναυτικού και ελικόπτερο συμμετέχουν στη διακλαδική άσκηση «Παρμενίων 2016» (φωτ.: Γραφείο Τύπου ΓΕΝ)\nΤέλος δεν έχουν οι προκλήσεις των Τούρκων. Μετά την αμφισβήτηση της συνθήκης της Λοζάνης, και τη δέσμευση του μισού Αιγαίου για ασκήσεις, έρχονται τώρα και επιχειρούν να «ακυρώσουν» ελληνικές NOTAM που αφορούν διήμερη άσκηση έρευνας και διάσωσης στη θαλάσσια περιοχή δυτικά της νήσου Μεγίστης (Καστελόριζου).\nΣυγκεκριμένα, στις 18 και 19 Οκτωβρίου το Πολεμικό Ναυτικό και η Πολεμική Αεροπορία, με την υποστήριξη του Λιμενικού Σώματος, πρόκειται να πραγματοποιήσουν την άσκηση «Αετός 2016».\nΣτην άσκηση θα συμμετέχει και η Κύπρος με ένα ελικόπτερο AW-139 ειδικό για παρόμοιες αποστολές, ενώ θα συνεργαστεί και το Κέντρο Συντονισμού Έρευνας-Διάσωσης της Λάρνακας.\nΓια τον «Αετό 2016» η Υπηρεσία Πολιτικής Αεροπορίας εξέδωσε NOTAM. Ως απάντηση οι τουρκικές Αρχές έβγαλαν δική τους «γκριζάροντας» το Καστελόριζο (το οποίο–κατά την πάγια τακτική της Άγκυρας– αναφέρεται με την τουρκική ονομασία).\nΟι Τούρκοι ισχυρίζονται ότι το συγκεκριμένο νησί του Αιγαίου είναι αποστρατικοποιημένη περιοχή, και δεν θα πρέπει να περιλαμβάνεται στις ασκήσεις των ελληνικών Ενόπλων Δυνάμεων. Μάλιστα, συνεχίζοντας το ρεσιτάλ προκλητικότητας, έβγαλαν και δεύτερη NOTAM στην οποία αναφέρεται ότι η άσκηση που σχεδιάζει η Ελλάδα ανήκει στην Τουρκία, και ως εκ τούτου η Αθήνα θα πρέπει να ακολουθήσει τις επιχειρησιακές διαταγές της Άγκυρας!\nΑναρτήθηκε από Savva\nΕτικέτες Εθνικά Θέματα, Εθνική Ασφάλεια, Ελληνοτουρκικά, Μεγίστη(Καστελόριζο), Τουρκικός Επεκτατισμός


ΕΝΩΣΗ ΑΞΙΩΜΑΤΙΚΩΝ ΠΥΡΟΣΒΕΣΤΙΚΟΥ ΣΩΜΑΤΟΣ: Συνάντηση με τους Υπουργούς κ.κ. Κατρούγκαλο -Τόσκα\nΣυνάντηση με τους Υπουργούς κ.κ. Κατρούγκαλο -Τόσκα\nΣτην συνάντηση εκφράσαμε στους κ.κ.Υπουργούς τη δυσαρέσκειά μας γιατί με την ψήφιση του τελευταίου εφαρμοστικού νόμου έκλεισε η δυνατότητα που έδιναν προγενέστερες ρυθμίσεις για την μετατροπή του επικουρικού μας ταμείου σε επαγγελματικό.\nΙδιαίτερα επισημάναμε ότι σαν σωματεία του Π.Σ. ασκήσαμε εγκαίρως και εμπροθέσμως τη δυνατότητα που μας έδινε ο Νόμος, προκειμένου να σώσουμε το επικουρικό μας ταμείο, και ολοκληρώσαμε όλα τα προαπαιτούμενα προκειμένου να μετατραπεί σε επαγγελματικό.\nΟ Υπουργός Εργασίας, μας δήλωσε ότι στην περίπτωσή μας είναι ξεκάθαρο ότι εμπροθέσμως είχαμε κινηθεί και ότι αναγνωρίζοντας το δίκαιο μας, θα γίνει προσπάθεια να εκδοθεί σχετική γνωμοδότηση του νομικού συμβούλου προκειμένου να προχωρήσει η διαδικασία της μετατροπής του πυροσβεστικού επικουρικού ταμείου σε επαγγελματικό.\nΣε κάθε περίπτωση, από κοινού τα σωματεία μας, ΕΑΠΣ-ΠΟΕΥΠΣ, προχωρούμε κανονικά στις παράλληλες δράσεις μας, (δικαστικές προσφυγές - επαφές-κινητοποιήσεις).\nΕιδικότερα για την τύχη του επικουρικού μας ταμείου, ορίστηκε σήμερα το απόγευμα νέο ραντεβού με τα Προεδρεία ΕΑΠΣ-ΠΟΕΥΠΣ , με τον κ,Κατρούγκαλο την επόμενη εβδομάδα (26/10).


Αρχική ›› Υποβοηθούμενη Αναπαραγωγή ›› Διατήρηση Γονιμότητας\nΗ επιστήμη και η τεχνολογία μας δίνει πλέον τη δυνατότητα να φυλάξουμε και να συντηρήσουμε το γεννητικό μας υλικό, είτε του άνδρα είτε της γυναίκας.\nΤο τελευταίο διάστημα όλο και περισσότερο γίνεται λόγος για την επιλογή μιας γυναίκας να καταψύξει τα ωάρια της ή αλλιώς να τα κρυοσυντηρήσει.\nΑσφαλώς τη δυνατότητα αυτή πλέον μας τη δίνει η επιστήμη σε συνδυασμό με την τεχνολογία. Αποτελεί πλέον κοινωνικό φαινόμενο, ειδικά στις δυτικές κοινωνίες, οι γυναίκες λόγω κυρίως επαγγελματικής καριέρας να προσπαθούν να δημιουργήσουν την οικογένεια τους σε προχωρημένη ηλικία.\nΕπομένως η σκέψη για αυτήν την επιλογή έχει γίνει πιο έντονη τα τελευταία χρόνια προκειμένου η γυναίκα να ολοκληρώσει την οικογένεια της. Η ηλικία ως γνωστό αποτελεί τον κυριότερο παράγοντα της γυναικείας υπογονιμότητας, δηλαδή όσο μεγαλύτερη είναι η ηλικία της γυναίκας τόσο μειώνεται η ωοθηκική επάρκεια, η ποιότητα και η ποσότητα των ωαρίων.\nΜε την κατάψυξη ωαρίων ουσιαστικά σταματάει το βιολογικό ρολόι των ωαρίων τη στιγμή της λήψης αυτών.\nΠοιες γυναίκες είναι υποψήφιες?\nΓυναίκες οι οποίες δεν έχουν στον άμεσο οικογενειακό προγραμματισμό τους τη δημιουργία οικογένειας και η ηλικία τους κοντεύει τα 35 έτη.\nΓυναίκες με οικογενειακό ιστορικό πρόωρης ωοθηκικής ανεπάρκειας.\nΓυναίκες οι οποίες πρόκειται να υποβληθούν σε χημειοθεραπεία ή ακτινοθεραπεία, λόγω διαγνωσμένης κακοήθειας. Είναι σημαντικό να ενημερωθούν οι γυναίκες αυτές ότι έχουν τη δυνατότητα να διατηρήσουν τη γονιμότητα τους πριν ξεκινήσουν κάποια μορφή θεραπείας.\nΗ διαδικασία της κρυοσυντήρησης ωαρίων είναι σχετικά απλή. Προαπαιτείται βέβαια μία συμβολαιογραφική πράξη. Έπειτα ο ιατρός με βάση το ατομικό ιστορικό της γυναίκας και την κατάσταση των ωοθηκών της, επιλέγει το κατάλληλο φαρμακευτικό πρωτόκολλο λίγων ημερών για τη διέγερση των ωοθηκών, προκειμένου να γίνει η ωοληψία. Κατά τη διάρκεια της διέγερσης συνήθως χρειάζονται 2-3 υπερηχογραφικοί έλεγχοι για την παρακολούθηση. Μετά την ωοληψία τα ωάρια συντηρούνται με την μέθοδο της υαλοποίησης. Η υαλοποίηση είναι μία σχετικά καινούρια μέθοδος που έχει την ιδιότητα να διατηρεί τα ωάρια σε καλή κατάσταση, ακόμα και μετά την απόψυξή τους. Η μέθοδος της υαλοποίησης βελτίωσε δραματικά τα ποσοστά επιτυχίας. Έτσι τα ωάρια διατηρούνται σε πολύ χαμηλές θερμοκρασίες (-196ο C) και μπορούν να παραμείνουν εκεί για πολλά χρόνια. Όταν η γυναίκα τα χρειαστεί, πραγματοποιείται απόψυξη των ωαρίων τα οποία είναι σε πολύ καλή ποιότητα και αντιστοιχούν σε γυναίκα μικρότερης ηλικίας (ηλικία τη στιγμή της λήψης).\nΔεν υπάρχει χρονικός περιορισμός για τα χρόνια που μπορούν να διατηρηθούν τα ωάρια, απλά θα πρέπει να χρησιμοποιηθούν, αν η γυναίκα το επιθυμεί, μέχρι τη συμπλήρωση των 50 χρόνων της, με την υπάρχουσα νομοθεσία.\nΣε μερικές περιπτώσεις μπορούμε να καταφύγουμε στη μέθοδο συντήρησης του ωοθηκικού ιστού της γυναίκας.\nΑντίστοιχα ο άντρας μπορεί να φυλάξει σπέρμα (όλο και περισσότερες μελέτες μας δείχνουν πως η ηλικία του άντρα παίζει και αυτή ρόλο στην ποιότητα του σπέρματος και κατ’ επέκταση στη δυνατότητα γονιμοποίησης) ή και ορχικό ιστό.\nΗ μέθοδος της κρυοσυντήρησης των ωαρίων είναι μία ασφαλής μέθοδος, η οποία έχει δώσει ήδη πολλά υγιή μωρά παγκοσμίως.\nΩς ιατρός αναπαραγωγής, ενθαρρύνω τις γυναίκες να ελέγξουν την ωοθηκική τους επάρκεια και να ενημερωθούν για την επιλογή της κρυοσυντήρησης των ωαρίων τους.


Μία γυναίκα βρήκε αυτό τον σκύλο να κλαίει από τον πόνο. Μόλις κατάλαβε ΤΙ είχε συμβεί, πάγωσε! - DesTora.com\nΌταν ήταν μόλις ενός έτους, η Chloe Levenson από το San Francisco, είχε πάθει ένα ατύχημα που την είχε αφήσει με πολύ σοβαρά εγκαύματα. Παρόλο που οι ουλές έγιναν λιγότερο ορατές με τα χρόνια, η τραυματική αυτή εμπειρία είχε αφήσει τα σημάδια της.\nΣτο μεταξύ, τα χρόνια περνούσαν και η Chloe μεγάλωνε. Σαν έφηβη ήθελε έναν σκύλο και παρακαλούσε την μητέρα της, Τoby, για να της πάρει. Για πολλούς μήνες δεν συμφωνούσαν. Μέχρι που έλαβαν μία απίστευτη κλήση από το νοσοκομείο που την είχε χειρουργήσει πριν όλα αυτά τα χρόνια.\nΥπήρχε ένα εγκαταλειμμένο κουτάβι που υπέφερε από πολύ σοβαρά εγκαύματα. Τότε, οι Levensons κατάλαβαν αμέσως πως αυτός θα γινόταν ο σκύλος τους. O Fireman (πυροσβέστης), το κουτάβι, έμενε με την παρένθετη μαμά του, Kristy Keusch.\nΗ Kristy και το καταφύγιο που το έσωσαν, κατάλαβαν πως το σκυλί αυτό χρειαζόταν μία ιδιαίτερη οικογένεια που να τον καταλαβαίνει και έτσι επικοινώνησαν με το τμήμα εγκαυμάτων του νοσοκομείου.\nΕίχε υποστεί πολύ σοβαρά χημικά εγκαύματα αλλά θα τον υιοθετούσε η πιο κατάλληλη οικογένεια: άνθρωποι που ήξεραν ακριβώς τι περνούσε.\nΣήμερα, η Chloe και ο Fireman είναι ένα πολύ όμορφο δίδυμο και βοηθούν ο ένας στην ανάρρωση του άλλου. Επιτέλους, η Chloe πήρε το κουτάβι των ονείρων της και ακόμα περισσότερα. Δεν υπάρχει τίποτα καλύτερο από ανθρώπους (και ζώα) που είναι προορισμένοι να είναι μαζί, να βρίσκουν ο ένας τον άλλον.\nΔείτε αναλυτικά την συγκινητική τους ιστορία στο βίντεο που ακολουθεί:\nΤα ζώα δεν έχουν συναισθήματα; Αυτό το ελεφαντάκι έκλαιγε για 5 ώρες όταν το πήραν από τη μητέρα του! (Βίντεο)\nΔύο αξιολάτρευτοι τετράποδοι κλέφτες λιώνουν το ίντερνετ (Video)\nΠροσοχή! Αν δείτε ποτέ κάτι τέτοιο στην Παραλία, μην το Αγγίξετε\nΈνα κείμενο που θα θελεις να τυπώσεις για να το διαβάζεις κάθε μέρα\n11 σημάδια ότι ένας άντρας είναι πραγματικά ο «ένας» για μια γυναίκα


Spry Notes (hosting Μπλε Τετράδιο) | Σύντομες μικρές σημειώσεις και σύνδεσμοι όπως προκύπτουν μέσα από την καθημερινότητά μου.. Ένας χώρος που φιλοξενεί πλέον και το ιστολόγιό μου από τον Pathfinder, το "Μπλε Τετράδιο Ριγέ με Μαύρο Μολύβι Νο2", tetradio.pblogs.gr, μιας δικτυακής παρουσίας 15 ετών..\nΣύντομες μικρές σημειώσεις και σύνδεσμοι όπως προκύπτουν μέσα από την καθημερινότητά μου.. Ένας χώρος που φιλοξενεί πλέον και το ιστολόγιό μου από τον Pathfinder, το "Μπλε Τετράδιο Ριγέ με Μαύρο Μολύβι Νο2", tetradio.pblogs.gr, μιας δικτυακής παρουσίας 15 ετών..\nΑρχική γειτονιά Pblogs\nΤρέχουσα γειτονιά Pblogs\nPosted on Μαρτίου 9, 2018\tby spry notes author (yiannisd)\nΑυτή εδώ είναι η τελευταία εγγραφή στην γειτονιά των blogs του Pathfinder. Κλείνει η γειτονιά βλέπεις και πρέπει να μαζέψουμε ό,τι απλώσαμε γύρω τόσα χρόνια, μια ανακατωσούρα την κάναμε όπως και να πεις, μετά ησυχάσαμε λίγο κ.ο.κ. Τελευταία εγγραφή σε ένα μπλογκ που ξεκίνησε το 2003. Ναι, πριν 15 χρόνια, αλήθεια. Τι να γράψω τώρα σε αυτή την τελευταία εγγραφή; Δεν ξέρω. Δεν μου έρχεται κάτι. Το βρήκα: θα σας δείξω την πρώτη – πρώτη εγγραφή, την πρώτη – πρώτη ανάρτηση ετούτου εδώ του μπλογκ, του Τετραδίου, πριν 15 χρόνια. Νομίζω πως η πρώτη ανάρτηση είναι και ο καλύτερος τρόπος για να κλείσει αυτή εδώ η ιστορία… Πάμε…\nΠαρασκευή, 22 Αυγούστου 2003\nΤετράδιο 50 ριγέ σελίδων με μπλε εξώφυλλο και καλοξυσμένο μολύβι, μαύρο, Νο2.\nΑνάμνηση όμορφη από τα άγουρα χρόνια της καφετιάς σάκας με τη «χρυσή» κλειδωνιά και του αλφαβηταρίου.\nΜε όρεξη να γεμίζεις τις αράδες με «ΑαΒβΓγΔδΕε»με καλλιγραφικές ουρίτσες και σε σωστή παράταξη, σαν τα σπουργιτάκια στα σύρματα της ΔΕΗ έξω από το παράθυρο..\nΚάθε που πλησιάζει φθινόπωρο έρχεται στο νου μου η εικόνα με την πολύχρωμη κούπα με το ζεστό κακάο δίπλα στο μπλε τετράδιο και το μαύρο μολύβι πάνω στο τραπέζι. Ένα παιδί μετράει τ άστρα (αγαπημένη μου παιδική συνήθεια) αλλά πριν τα μετρήσει έπρεπε να τελειώσει την ορθογραφία και την καλλιγραφία για την επόμενη μέρα..\nΈκτοτε γέμισα πολλά τετράδια. Στην αρχή με γνώσεις που έπρεπε να γίνουν κτήμα μου και αρκετά αργότερα με σκέψεις δικές μου, στιχάκια και ζωγραφιές. Προπάντων ζωγραφιές. Από αυτές που πλαισιώνουν τα περισσότερα μαθητικά βιβλία, προϊόντα ανίας την ώρα της διδασκαλίας. Ύστερα από κάποια χρόνια ήρθε στη ζωή μου και αυτό το μαύρο κουτάκι με τα κουμπάκια σαν γομολάστιχες, ZX Spectrum 48K. Η πρώτη μου επαφή με τους υπολογιστές κάπου στις αρχές της δεκαετίας 80. Επανάσταση. Τώρα μπορούσα να αφήσω τα μπλε τετράδια με τα μαύρα μολύβια και τα μπλοκ ζωγραφικής με τις τέμπερες και να γράφω ή να ζωγραφίζω μέσω του υπολογιστή. Ασε που μπορούσα να το μάθω να παίζει και μουσικούλες!..\nΠοτέ δεν πρόκειται να ξεχάσω τα πρώτα μου μπλε τετράδια και τα μαύρα μολύβια Νο2. Κάπου μάλιστα έχω φυλαγμένα μερικά. Σ ένα ντουλάπι στο κάτω μέρος της βιβλιοθήκης. Μαζί με το λεύκωμα της Δ Δημοτικού. Τα ξεφυλλίζω πότε-πότε, ειδικά όταν σε δύσκολους καιρούς αναζητώ και πάλι τα ίχνη μου, τις αφετηρίες μου. Αντίστοιχα ίχνη σκοπεύω να αποτυπώσω και σε αυτόν το χώρο. Με ενέπνεε η ονομασία «Ιχνηλάτης» (Pathfinder) και κόλλησα. Παρ όλο που κατά καιρούς έχω αφήσει παρόμοια ίχνη μου και αλλού, σε άλλες γωνιές του Διαδικτύου, εδώ αρχίζει να μου αρέσει περισσότερο. Για να δούμε, θα δείξει…\nΤην καλημέρα μου σε όλες και όλους…\nΤην καλημέρα μου, την καλησπέρα μου και ένα «έχετε γεια» σε όλες και όλους σας εκεί έξω!\nPosted in Διάφορα\t| Tagged τέλος, ΙΣΤΟΡΙΑ, αρχή, εγγραφές, ζωή, pblogs\t| 7 Σχόλια\nΜήπως είσαι πιο σημαντικός από εμένα;\nPosted on Μαρτίου 4, 2017\tby spry notes author (yiannisd)\nΤρίτη φορά την τελευταία εβδομάδα και δεύτερη συνεχόμενη τις τελευταίες τρεις ημέρες. Στην απεργία του Μετρό αναφέρομαι. Δώσε λοιπόν βάση σε αυτά που σημειώνω στη συνέχεια.\nΑπευθύνομαι όπως θα δεις σε έναν απεργό υπάλληλο του Μετρό:\nΦίλε, αντιλαμβάνομαι ότι έχεις κόντρα με τη διοίκηση του εταιρείας στην οποία δουλεύεις. Αντιλαμβάνομαι να θεωρείς ότι γίνονται άσχημα πράγματα, ατασθαλίες, και να θέλεις να αντιδράσεις. Δεν κρίνω αυτή τη στιγμή αν όντως γίνονται ή όχι. Δέχομαι όμως ότι εσύ θεωρείς ότι γίνονται. Να αντιδράσεις λοιπόν. Φυσικά. Απέναντι σε ποιον; Στη διοίκηση της εταιρείας; Στο κράτος που σύστησε κι ενδεχομένως περιθάλπει τη διοίκηση της εταιρείας; Στην κυβέρνηση που εκπροσωπεί το κράτος που σύστησε κι ενδεχομένως περιθάλπει τη διοίκηση της εταιρείας; Στον κόσμο που ψήφισε την κυβέρνηση που εκπροσωπεί το κράτος που σύστησε κι ενδεχομένως περιθάλπει τη διοίκηση της εταιρείας; Στον υπόλοιπο κόσμο που είναι αντίθετος από τον κόσμο που ψήφισε την κυβέρνηση που εκπροσωπεί το κράτος που σύστησε κι ενδεχομένως περιθάλπει τη διοίκηση της εταιρείας; Στους ουδέτερους ή αδιάφορους ή τους ΔΞ/ΔΑ που ούτε ψήφισαν ούτε έχουν τίποτα με την όποια κυβέρνηση εκπροσωπεί το κράτος που σύστησε κι ενδεχομένως περιθάλπει τη διοίκηση της εταιρείας; Σε ποιον τελικά από όλους αντιτίθεσαι;\nΝα σου πω εγώ: Σε όλους θα έπρεπε. Εκτός από τον απλό κόσμο. Με τη διοίκηση πρωτίστως να τα βάλεις. Είναι ο πρώτος αρμόδιος για τις όποιες ατασθαλίες. Με το κράτος επίσης να τα βάλεις κατ’ επέκταση. Είναι το θερμοκήπιο που τρέφει τις διοικήσεις οργανισμών δημόσιων και ιδιωτικών. Με την κυβέρνηση επίσης να τα βάλεις. Την όποια κυβέρνηση, δεν έχει σημασία. Πήγαινε λοιπόν στη διοίκηση, βρες τους διοικούντες και διαμαρτυρήσου με όποιον τρόπο μπορείς και ξέρεις. Και για όσο αντέχεις. Πήγαινε και στους εκπροσώπους των σχετικών δομών του κράτους (διευθύνσεις υπουργείων κλπ.) και διαμαρτυρήσου. Με όποιον τρόπο μπορείς και ξέρεις. Και για όσο αντέχεις. Πήγαινε και στην όποια κυβέρνηση και πολέμησε με τους κυβερνητικούς παράγοντες, βουλευτές και λοιπούς. Με όποιον τρόπο μπορείς και ξέρεις. Και για όσο αντέχεις. Πήγες; Πες μου, πήγες;\nΚι εσύ τι κάνεις τελικά; Πας αντιθέτως και πολεμάς τον κόσμο. Μόνο τον κόσμο. Κλείνεις το μετρό 3 μέρες μέσα σε 8 μέρες και γίνεται ο κακός χαμός στην αθηνούπολη. Όποιος γνωρίζει από αθηνούπολη αντιλαμβάνεται σε τί αναφέρομαι. Πήχτρα στους δρόμους, πήχτρα στις στάσεις, πήχτρα στα λεωφορεία, πήχτρα στις ζωές μας. Καθυστερήσεις και κόντρα καθυστερήσεις πρωί και απόγευμα, χαμένες ώρες από τις ζωές μας, νεύρα και κούραση παραπανίσια. Κι όλα αυτά γιατί; Σου χρωστάμε κάτι; Σου έχουμε κάνει κάτι; Σου είμαστε υπόλογοι για κάτι;\nΣε τούτη τη χώρα είμαστε όλοι των εύκολων λύσεων. Κατεβάζουμε διακόπτες, διακόπτουμε παροχές, κλείνουμε λιμάνια, αποκόβουμε δρόμους, ακινητοποιούμε συρμούς, βάζουμε χειρόφρενο στα ΜΜΜ με περισσή ευκολία. Χωρίς δεύτερη σκέψη. Εις βάρος πάντοτε του κόσμου. Ποτέ εναντίον της όποιας διοίκησης, ποτέ εναντίον των ιθυνόντων, ποτέ εναντίον των εκάστοτε κυβερνήσεων, ποτέ εναντίον των πολιτικών. Όχι. Αυτοί όλοι είναι στο απυρόβλητο. Άσε που έχουν και τα μέσα να ανταπεξέρχονται σε ό,τι προκύπτει. Σε αντίθεση με τον απλό κόσμο που απλά υποφέρει κάθε φορά που κάποιος αποφασίζει ελαφρά τη καρδία να κάνει κάτι από τα παραπάνω. Και μην ξεχνάμε: όλες αυτές οι εκδηλώσεις διαμαρτυρίας οργανώνονται από τους συνδικαλιστές που είναι αποδεδειγμένα σε βάθος χρόνου, οι περισσότεροι, wannabe-πολιτικοί και ταγοί του δημόσιου βίου γενικότερα. Οπότε, κόρακας κοράκου μάτι βγάζει; Όχι βέβαια.\nΚαι σε ρωτώ: Τί στο καλό πέτυχες με αυτή την διαμαρτυρία σου; Τί στο καλό πέτυχες με τη δική μου ταλαιπωρία;\nΚαι σε ξαναρωτώ: Γιατί να ενδιαφερθώ να σε υποστηρίξω στη διένεξή σου με τη εταιρεία σου; Εσύ πότε ενδιαφέρθηκες για τις δικές μου διενέξεις και προβλήματα;\nΉ μήπως είσαι πιο σημαντικός από εμένα;\nPosted in Διάφορα\t| Tagged σκέψεις, απεργίες, διεκδικήσεις, κράτος, κυβέρνηση, κοινωνία, μμμ\t| 11 Σχόλια\nPosted on Ιανουαρίου 14, 2017\tby spry notes author (yiannisd)\nΓια αυτούς που ξέρουν…\nΑν μπορείς, περνάς για ένα κρασί…\nΠροϋπόθεση να έχεις το path blog σου «ζωντανό» ώστε να ενημερώσεις στο παραπάνω link ότι έρχεσαι.\nPosted in Διάφορα\t| Tagged 2017, ασμπέτα\t| 2 Σχόλια\nPosted on Ιανουαρίου 6, 2017\tby spry notes author (yiannisd)\nΈρχεται μια στιγμή που διαπιστώνεις, ειδικά όταν κοιτάς προς τα πίσω ή διαβάζεις προς τα πίσω ή τέλος πάντων αναπολείς, ότι δεν γράφεις – αποτυπώνεις – αποδίδεις τις σκέψεις σου πια με τον ίδιο τρόπο που το έκανες παλαιότερα. Λογικό, θα πει κάποιος, μεγαλώνουμε, αλλάζουμε.. Ναι. Η ουσία όμως είναι πως το να βλέπω ότι δεν γράφω το ίδιο όπως παλιότερα, ε μου είναι κομματάκι απωθητικό, ενοχλητικό… Και δεν εννοώ με αυτό ότι παλαιότερα αυτά που έγραφα ήταν για Πούλιτζερ, όχι βέβαια, αλλά σίγουρα (είμαι σίγουρος) είχα ένα «κάτι» που δεν το έχω τώρα. Μάλλον. Από ό,τι φαίνεται. Κι αυτό το «κάτι» μου άρεσε να το βλέπω αποτυπωμένο στο χαρτί ή στην ηλεκτρονική σελίδα. Εξάλλου όλοι λίγο πολύ γράφουμε πρωτίστως για τον εαυτό μας. Ε κι όσο λοιπόν δεν το έβλεπα αυτό (και δεν το βλέπω ακόμη) απέφευγα να διαβαίνω από εδώ, από την παλιά γειτονιά.. Ορίστε. Το είπα και ησύχασα! 🙂\nΚαλά, καλά.. Θα ξαναπεράσω σύντομα. 🙂\nPosted in Διάφορα\t| Tagged 2017, σκέψεις, γραψιμο, ενδοσκόπηση\t| 8 Σχόλια\nΣπόροι και άλλα…\nPosted on Μαΐου 21, 2016\tby spry notes author (yiannisd)\nΠραγματικά, όποιος δεν έχει παρακολουθήσει την εξέλιξη αυτού του θέματος τα τελευταία 30-40 χρόνια, θα έπεφτε εντελώς από τα σύννεφα αντιλαμβανόμενος το τί ακριβώς συμβαίνει στην παγκόσμια αγορά των σπόρων. Προσωπικά, είχε τύχει πριν πολλά χρόνια να ασχοληθώ φευγαλέα με το θέμα αυτό κι έτσι, ναι, δεν έπεσα από τα σύννεφα. Η παγκόσμια αγορά των σπόρων είναι ένα θέατρο σκληρών μαχών και διεκδικήσεων εξαιρετικά μεγάλων συμφερόντων. Δεν πάει ο νους σας πόσο μεγάλων. Σύντομα μάλιστα αναμένεται και μία γιγαντιαία κίνηση στο χώρο αυτό που θα κάνει πάταγο. Προς το τέλος του έτους θα την τοποθετούσα εγώ. Όπως και να ‘χει πάντως, μιλάμε για τέσσερις μεγάλες δυνάμεις που έχουν στα χέρια τους όλο το φυτικό dna της Γης, με χιλιοκλειδωμένες πατέντες και τίτλους ιδιοκτησίας, αυτό που αφορά σε τροφές ανθρώπων και ζώων. Συμβόλαια, χημικά εργαστήρια, πανάκριβες επεξεργασίες, υβρίδια, κλώνοι… Στο κυνήγι τεράστιων κερδών, στο κυνήγι ενός επισφαλούς πολλαπλασιασμού της παγκόσμιας παραγωγής με αμφίβολες τεχνικές (σε βάθος χρόνου) και συχνά δυσάρεστα έως και καταστροφικά αποτέλεσματα που όμως δεν πτοούν επ ουδενί τα μεγαθήρια που νέμονται αυτού του χώρου.\nΣτην άλλη άκρη, αγρότες, άλλοι πιστοποιημένοι από το σύστημα και άλλοι «αντάρτες». Πολύ λιγότεροι πλέον οι δεύτεροι. Και ο κόσμος βέβαια. Οι καταναλωτές. Φυσικά δεν μιλάμε εδώ για μποστάνια και χωραφάκια. Μιλάμε για τις μεγάλες καλλιέργειες σιτηρών – δημητριακών, ορυζώνων κλπ. που τρέφουν την πλειονότητα των ανθρώπων σήμερα. Εκεί που παίζονται και τα μεγάλα παιχνίδια για τα οποία δεν διαβάζουμε πουθενά βεβαίως. Εκεί που καθορίζονται οι πολιτικές χειρισμού της τροφής των ανθρώπων στο άμεσο μέλλον. Εκεί που υψηλή τεχνολογία είναι στην άπληστη υπηρεσία του κέρδους και όχι της υγείας και της προκοπής.Εκεί που απίστευτα θανατηφόρα πολεμικά χημικά χρησιμοποιούνται σε μεταλλαγμένη μορφή σαν ζιζανιοκτόνα. Δεν νοιώθεις λίγο σαν ζιζάνιο τώρα; Φαντάζομαι πως ναι..\nΔεν θα γράψω περισσότερα εδώ. Ο καθένας μπορεί να ψάξει μόνος του και να μάθει, όσα μπορεί να μάθει για το θέμα. Όπως έκανε και ο γράφων παλαιότερα. Θα σημειώσω όμως μόνον τούτο που το έχω πει κατ’ επανάληψη και παλαιότερα: Όταν νομίζεις ότι στο προσκήνιο της ζωής και της καθημερινότητας γίνεται μεγάλο σούσουρο, μην μασάς. Διότι γίνεται για να κρύβει άλλο σούσουρο που γίνεται πίσω από τη σκηνή. Και το δεύτερο είναι συνήθως και το σημαντικότερο καθόσον είναι και πιο μακροπρόθεσμο από το πρώτο. Το νου σας λοιπόν για ό,τι μπορεί να γίνεται στις πιο πίσω γραμμές της παγκόσμιας πολιτικής κλπ. καθημερινότητας. Για ό,τι μπορείτε να μαθαίνετε. Με όποιο τρόπο και όσο μπορείτε. Η ενημέρωση και η γνώση ήταν και θα είναι πάντοτε δύναμη. Αυτά γι’ απόψε.\nPosted in Διάφορα\t| Tagged σπόροι, συστημα, σκέψεις, τροφή, κόσμος, μέλλον\t| 8 Σχόλια\nPosted on Μαΐου 7, 2016\tby spry notes author (yiannisd)\nΕλα όμως που εδώ και πολλά χρόνια ο κόσμος επιλέγει το πρώτο! Γι’ αυτό και δεν έχει κερδίσει τίποτα έως τώρα από ό,τι του έχουν κλέψει και μάλιστα του κλέβουν κι άλλα κι άλλα συνεχώς. Λίγο μυαλό χρειάζεται. Τι μπορεί να προσφέρει μια γυροβολια πέριξ της πλατείας Συντάγματος για λίγες ώρες; Υπηρεσίες στην εκάστοτε κυβέρνηση που θέλει να έχει ένα κάδρο διαμαρτυριών πίσω από την ψήφιση των προ-υποσχεθέντων μέτρων. Ναι. Υπηρεσίες στους συνδικαλιστές που θέλουν να αυξάνουν το «αγωνιστικό» βιογραφικό τους για την πολιτική τους ανέλιξη. Ναι. Σε εσένα όμως τι προσφέρει;\nΑπαραίτητη διευκρίνιση: Ναι, έχω συμμετάσχει πολλάκις σε συλλαλητήρια στο παρελθόν. Δεν διεκδικώ το αλάθητο. Πλέον, δεν βρίσκω ικανό έρεισμα για να το ξανακάνω για τους λόγους που εξηγώ παραπάνω. Εάν κάποτε γίνει μία καθολική διαμαρτυρία καθημερινή, συνεχής, νυχθημερόν, με ημερομηνία λήξης μόνον την τελική έκβαση της διεκδίκησης και τίποτε άλλο, τότε ναι, εκεί θα ήθελα να συμμετάσχω με όλες μου τις δυνάμεις. Όλα τα υπόλοιπα είναι κοροϊδίες και ταπεινές υπηρεσίες προς αυτούς που τάχα αντιτίθενται. Αυτά τα ολίγα για σήμερα. 🙂\nPosted in Διάφορα\t| Tagged συλλαλητήρια, σκέψεις, απεργίες, διεκδικήσεις\t| 23 Σχόλια\nPosted on Απρίλιος 28, 2016\tby spry notes author (yiannisd)\nΚοίτα τώρα να δεις τί γίνεται: Επιστρέφοντας πρόσφατα ξανά στην καθημερινότητα της blog-ο-γειτονιάς διαπιστώνω με ..έκπληξη πως έχει συσταλεί ιδιαιτέρως ο χρόνος και ότι έχει αυξηθεί κατακόρυφα η ταχύτητα με την οποία με προσπερνάει. Κάθομαι που λες με το laptop και λέω κάτσε να μπω στη γειτονιά να δω τι γίνεται και μετά να γράψω και κάτι… Έτσι πάνε αυτά, με αυτή τη σειρά, πρώτα κοιτάς τι γίνεται γύρω, αν είναι όλοι καλά, τα νέα τους κλπ. και κατόπιν κάθεσαι να γράψεις τα δικά σου. Τουλάχιστον για μένα έτσι λειτουργούσε πάντοτε το σύστημα. Κάθομαι λοιπόν και αρχίζω να περιδιαβαίνω στα γειτονικά blogs… Μπαίνω στο ένα, μπαίνω στο δεύτερο, γράφω και τα σχόλιά μου όπου κρίνω και μ’ αρέσει αυτό που διάβασα, μπαίνω στο τρίτο, στο τέταρτο, ….., στο δέκατο, στο δωδέκατο (σαν τ’ αποψινά Ευαγγέλια ένα πράγμα) και ξαφνικά, μα εντελώς ξαφνικά δηλαδή, εκεί που ο ήλιος ήταν πάνω από το κεφάλι μου, στη μέση του ουρανού, τώρα έχει γύρει τελείως κάτω κι έχει πάρει να σκοτεινιάζει και έχουν φύγει κάτι ώρες…. Δεν γίνεται, κάτι πρέπει να συμβαίνει με το χρόνο, μάλλον ο χωροχρόνος καμπυλώνει επικίνδυνα και επειδή ο χώρος εδώ που είμαι είναι σταθερός σαν σημείο αναφοράς άρα συμπιέζεται ο χρόνος εδώ στον Ιχνηλάτη και αυξάνει η ταχύτητα του χρόνου και άλλα τέτοια επιστημονικά… Κοίτα να δεις τί γίνεται δηλαδή… Κι έτσι που περνά γρήγορα ο χρόνος πώς να προλάβω να διαβάσω τα νέα όλων (που πρέπει να τα διαβάζω) και μετά να γράφω και δικά μου; Μου λες; Και προπάντων πώς να βρω χρόνο να γράφω και περισπούδαστα και ιδιαίτερα όπως όλα αυτά που διαβάζω γύρω; Μου λες; Δεν μιλάς. Δεν μιλάς και σιωπάς. Κι εγώ γκρινιάζω. Ως συνήθως. Έτσι είναι λοιπόν. Απορίας άξιον πάντως που παλιότερα ο χρόνος δεν τα πάθαινε αυτά εδώ μέσα όπως τα παθαίνει τώρα. Μπαίναμε παλιά στη γειτονιά εδώ, γυρνάγαμε γύρω-γύρω, κάναμε τις πλάκες μας, διαβάζαμε, γράφαμε, και δεν πέρναγε τόσο γρήγορα ο χρόνος, δεν έτρεχε τόσο γρήγορα όπως τώρα. Προλαβαίναμε δηλαδή να κάνουμε και χίλια δυο άλλα πράγματα μέσα στη μέρα. Τώρα ζήτημα αν προλαβαίνουμε άλλα δύο. Χίλια πράγματα διαφορά, δεν το λες και λίγο, έτσι; Έτσι να λες. Οκ. Αυτά τα ολίγα είχα να γράψω απόψε. Βλέπω το χρόνο, νάτος, που τρέχει στο βάθος του ορίζοντα. Μπα. Δεν τον προλαβαίνω με τίποτα. Ε άσε τον να τρέχει πια. Μπααα…. 🙂\nPosted in Διάφορα\t| Tagged blogs, σκέψεις, χρόνος, γκρίνια, διάβασμα\t| 18 Σχόλια\nΣτον Ιχνηλάτη (ή ΠΑΘ)…\nPosted on Απρίλιος 23, 2016\tby spry notes author (yiannisd)\nΣε 4 μήνες κλείνω 13 χρόνια στα blogs του Ιχνηλάτη (με την παλιά και τη νέα τους μορφή, πριν και μετά τον Αύγουστο του 2006 δηλαδή) και περίπου 16-17 χρόνια συνολικά στον Ιχνηλάτη (μέσω του παλιού-παλιού και του νεότερου forum).Ειλικρινά δεν μπορώ πλέον να εντοπίσω την ακριβή αφετηρία της ύπαρξής μου σε αυτόν τον χώρο του Ιχνηλάτη, μετά από τόσα χρόνια, καθώς δεν υπάρχουν πλέον οι σχετικές καταγραφές..\nΜε κάποια συγκεκριμένη αφορμή σήμερα ασχολήθηκα με διαδικασίες …ανασκαφής σε παλιές και πολύ παλιές επαφές από τα pblogs και το forum. Πολλά συναισθήματα ήρθαν στην επιφάνεια μαζί με ανακατωμένες μνήμες, εικόνες και χίλια δυο. Σε μερικές περιπτώσεις συγκινήθηκα ξανά. Ιδιαίτερες περιπτώσεις αυτές.\nΜια ολόκληρη ζωή, μπορεί να πει κανείς. Διαδικτυακή ζωή, η οποία συνοδεύτηκε στην πορεία και με πραγματικές επαφές (εκτός διαδικτύου) και σφραγίστηκε πραγματικά με ωραίες φιλίες, συνδέοντας μεταξύ τους ωραίους ανθρώπους με τεράστιες χιλιομετρικές αποστάσεις μεταξύ τους. Κι αν δεν συναντιόμαστε συχνά (τί συχνά δηλαδή, πολύ αραιά και που) με την διαδικτυακή αυτή παρέα, τους γείτονες, τους blog-ο-γείτονες όπως τους λέω, και τους ..Ασμπετιανούς (όπως καθιερώθηκε σαν επίσημη ονομασία), δεν πειράζει. Αρκεί που είναι ο ένας στη σκέψη του άλλου και στη θύμησή του, όποτε κι αν συμβαίνει αυτό στην πορεία του χρόνου…\nΤι να πρωτοθυμηθώ; Ειλικρινά μετά από λίγες ώρες ..ανασκαφών, έχω κατακλυστεί από εικόνες και θύμησες, ονόματα και ιδιότητες, καταστάσεις και κόντρα καταστάσεις, σκηνικά ωραία και μη, ευχάριστα και δυσάρεστα γεγονότα, συγκινήσεις αλλά και πλάκες μεγάλες…\nΕπιπλέον είναι και ιδιαίτερο το συναίσθημα να βλέπεις τί έγραφες και πώς πριν από δέκα ή δεκαπέντε ή παραπάνω χρόνια, τί μοιραζόσουν και πώς και με ποιούς, τί σε απασχολούσε και πώς και τα λοιπά…\nΘα επανέλθω συντόμως. Εννοείται. 🙂\nPosted in Διάφορα\t| Tagged contacts, forum, σκέψεις, φίλοι, ΙΣΤΟΡΙΑ, pathfinder, pblogs\t| 18 Σχόλια\nPosted on Απρίλιος 20, 2016\tby spry notes author (yiannisd)\nΠισωγύρισμα απόψε στις παλιές καλές εποχές αυτής της γειτονιάς του Ιχνηλάτη. Με τις πλάκες, τα όμορφα κείμενα, τις κόντρες αλλά και τα διάσημα blog-ο-παίχνιδα που σημάδεψαν μια ολόκληρη εποχή μας εδώ σε αυτά τα ηλεκτρονικά μέρη..\nΝόστος, δρόμος, καρδιά» του τρίπτυχο του θέματος αυτή τη φορά. Κι άντε, στίψε το μυαλό σου να γράψεις τώρα… 🙂\nΣαν λαός είμαστε γενικά της «επιστροφής». Ίσως επειδή ανέκαθεν φεύγαμε. Ταξιδιάρηδες. Ανικανοποίητοι. Ανήσυχα πνεύματα. Και κατόπιν, κοιτάγαμε πίσω. Έχουμε κι αυτό να συγκρίνουμε τα πάντα, να ζυγίζουμε και να αναπολούμε το πριν. Πολλοί είναι αυτοί στο διάβα του χρόνου που διάλεξαν να συνεχίσουν το δρόμο. Δυνατοί θα ελεγα. Δεν υποχώρησαν στο αίσθημα του νόστου που σε πλυμμηρίζει από ένα σημείο και μετά όταν είσαι εκτός συνόρων. Άλλοι διάλεξαν να επιστρέψουν. Γνώμονας και στις δύο αποφάσεις η καρδιά πάντοτε. Καθόσον είμαστε και συναισθηματικός λαός. Γνώμονας λοιπόν που πεταρίζει καλύτερα η καρδιά. Εκεί πας, εκεί μένεις και εκεί επιστρέφεις. Όπου κι αν είναι. Όλα αυτά φυσικά έχουν γίνει ποιήματα, τραγούδια, διηγήματα, καλλιτεχνήματα πάσης φύσεως. Διότι είμαστε και δημιουργικός λαός συν τοις άλλοις. Και αρκετά εκφραστικός. Με μάτια, στόμα, χέρια, πόδια, ό,τι θέλεις.\nΤο τρίπτυχο αυτό έχει αλληλοεξαρτούμενα τμήματα. Συνδεδεμένα. Οι άνθρωποι, όσοι δρόμοι, όσα χιλιόμετρα, όσες θάλασσες, όσοι ωκεανοί και να τους χωρίζουν και πάλι αυτοί μπορούν να συναντηθούν. Να σμίξουν ξανά μέσα από τα μάτια της ψυχής τους. Στη διάσημη περίπτωση π.χ. του Οδυσσέα και της Πηνελόπης ο νόστος ήταν αυτός που τους ένωνε. Που ένωνε τις καρδιές τους. Σμίγανε κάθε μέρα, κάθε νύχτα, κάθε λεπτό με την καρδιά τους, μέχρι τον τελική επιστροφή του Οδυσσέα στην πατρίδα του. Όσο μεγαλώνει ο δρόμος της απόστασης τόσο πιο έντονος γίνεται ο νόστος με το καθημερινό πάλεμα της καρδιάς. Κι όσο παλεύει η καρδιά μπορεί να πετύχει να παρασύρει το μυαλό στην επιστροφή και να μικρύνει ο δρόμος της απόστασης και να ηρεμήσει το αίσθημα του νόστου.\nΓνωστοί μου blog-o-γείτονες εδώ θα αρχίσουν να μουρμουρίζουν, φαντάζομαι, πού είναι η προσωπική νότα μέσα σε όλα αυτά;\nΧμ, είναι και δεν είναι. Μπορώ να αντιληφθώ σε κάποιο βαθμό την κατάσταση που βιώνει ένας μετανάστης, ένας ταξιδευτής, ένας ξεριζωμένος ακόμα-ακόμα, αλλά προσωπικά δεν το έχω βιώσει. Αν εξαιρέσεις δυο δεκαετίες που έζησα σε κάποια απόσταση από τη γενέθλια πόλη μου (αλλά πηγαινοερχόμουν συχνά σε αυτήν), δεν έχω βιώσει κάτι παραπάνω σχετικά με το αίσθημα του νόστου όταν έχεις τραβήξει δρόμο μακρύ και η καρδιά σου κοιτάει πίσω, εκεί που ξεκίνησες. Επομένως δεν έχω να διηγηθώ κάποια σχετική ιστορία ή εμπειρία για χάρη του συγκεκριμένου blogame.\nΑφέθηκα και με αυτόματη γραφή όπως συνηθίζω άλλωστε, κατέληξα σε λίγα λεπτά στο παραπάνω κείμενο. Μετράει, δεν μετράει; 😉\nΧμ, ποιος να πάρει τη σκυτάλη τώρα που οι περισσότεροι blog-o-γείτονες που γνώριζα/γνωρίζω εδώ είτε έχουν ήδη προσκληθεί είτε δεν περνούν από εδώ πλέον… Πρόβλημα αυτό για το παιχνίδι…\nΒρήκα: Δίνω τη σκυτάλη στην princessofthedawn και στον Verseau και στην Λυγερή. Αυτά.\nPosted in Διάφορα\t| Tagged blog-o-παίχνιδο, δρόμος, καρδιά, νόστος\t| 16 Σχόλια\nPosted on Μαρτίου 25, 2016\tby spry notes author (yiannisd)\nΟι διάφορες εθνικές, θρησκευτικές, ονομαστικές γιορτές με την πάροδο μεγάλων χρονικών περιόδων κατά τις οποίες η κοινωνική βάση αναδιαμορφώνεται σε μεγάλο βαθμό, δεν μπορούν και δεν πρέπει να μένουν στάσιμες.\nΟφείλουν να αναπροσδιορίζονται με βάση τις εκάστοτε τρέχουσες (ειδικές και μη) συνθήκες, τις κοινωνικές ανάγκες και αναζητήσεις, τους εθνικούς αλλά και τους προσωπικούς στόχους του καθενός.Να υιοθετούν στοιχεία και αναφορές της σύγχρονης πραγματικότητας.\nΣε αντίθετη περίπτωση κινδυνεύουν να απενταχθούν βαθμιαία από τον κύκλο των αποδεκτών εκδηλώσεων του συλλογικού ασυνείδητου, αφήνοντας πίσω τους ένα δυσαναπλήτωτο κενό. Θα ερωτήσει κανείς: και γιατί θα ήταν κακό κάτι τέτοιο;\nΗ απάντηση είναι απλή: θα ήταν κακό διότι αυτού του τύπου οι εορτασμοί, στον τόπο που βρεθήκαμε όλοι μας, λειτουργούν σαν συνδετικοί κρίκοι του σήμερα με το μακρινό χθες μέσα από διαφορετικά κανάλια όπως αυτό της εθνικής μνήμης ή αυτό της θρησκευτικής λατρείας. Το να συμμετέχει κανείς σήμερα, κατά το δοκούν, στους σχετικούς εορτασμούς δεν σημαίνει αναγκαστικά ότι ασπάζεται 100% ό,τι αυτοί σημαίνουν ή φέρουν ή χρησιμοποιούν διαδικαστικά. Το να εξακολουθεί κανείς σήμερα να συμμετέχει, στο βαθμό που αυτός επιλέγει, στους σχετικούς εορτασμούς σημαίνει ότι χρησιμοποιεί τις αναφορές τους και τα διηγήματά τους ως το αναγκαίο κανάλι σύνδεσης με την ιστορία του τόπου και της κοινωνίας. Δεν χρειάζεται να συμφωνεί αναγκαστικά με διάφορες εκφάνσεις αυτής της ιστορίας. Όπως και να ‘χει αυτή είναι η ιστορία μας με τα θετικά και τα αρνητικά της. Όπως και μετά 200 χρόνια, ό,τι κάνουμε εμείς σήμερα θα διαβάζεται σαν ιστορία από τους μακρινούς απογόνους μας.\nΔεν γίνεται να λειτουργεί μία κοινωνία χωρίς ιστορικές αναφορές. Δεν γίνεται να προχωρά ένας άνθρωπος χωρίς να ξέρει από που ξεκίνησε και πώς. Αυτό δεν σημαίνει ότι πρέπει αναγκαστικά να προχωρά στο ίδιο μονοπάτι των προγόνων του. Όχι. Όμως σε κάθε περίπτωση θα πρέπει να γνωρίζει ποιο είναι αυτό το μονοπάτι. Ένας λαός που δεν γνωρίζει το παρελθόν του, δεν έχει μέλλον. Και αυτό το τελευταίο, μπορεί να δει κανείς, ότι τηρείται παντού στην υφήλιο. Κανένας λαός δεν αρνείται, σβήνει, το παρελθόν του.\nΜε βάση τα παραπάνω λοιπόν, θεωρώ ως στείρα και ανεδαφική την άρνηση ορισμένων να εορτάζουν (με διάφορους τρόπους, δεν έχει σημασία πώς ακριβώς) ή χειρότερα ακόμα, να χλευάζουν τις μεγάλες εορτές που είναι αναγνωρισμένες από την κοινωνία μας διαχρονικά έως σήμερα. Αυτό σημαίνει ότι αρνούνται την εξέλιξη της κοινωνίας μας ως σήμερα και η οποία είχε υιοθετήσει αυτές τις εκδηλώσεις. Όταν αρνείσαι κάτι όμως, θα πρέπει να προτείνεις κάτι άλλο ισοδύναμο να βάλεις στη θέση του διότι αλλιώς θα χωλαίνει το όχημα της διαχρονικής έκφρασης του συλλογικού ασυνείδητου. Δεν βλέπω όμως ισοδύναμες προτάσεις. Επομένως πρόκειται για άρνηση για την άρνηση ή ακόμα χειρότερα άρνηση εν είδει νεωτερισμού και προοδευτισμού. Ιστορικά κάτι τέτοιο έχει αποδειχθεί επικίνδυνο λάθος και να λοιπόν γιατί πρέπει όλοι να έχουν μια βασική επαφή με την ιστορία του τόπου αλλά και του ανθρώπινης παγκόσμιας ιστορίας γενικότερα.\nΧρόνια πολλά σε όλους. Χρόνια πολλά ειδικά στους εορτάζοντες σήμερα.\nΚαι ας είναι αναπαυμένοι όλοι αυτοί που με αυταπάρνηση και χωρίς δεύτερη σκέψη έθεσαν τη ζωή τους στην υπηρεσία της πατρίδας.\nΜία μεγάλη θυσία που δυστυχώς πολλοί καπηλεύτηκαν και τότε, και κατόπιν και σήμερα.\nPosted in Διάφορα\t| Tagged 25η Μαρτίου, σκέψεις, γιορτή, εθνική επέτειος\t| 7 Σχόλια\nΧειρα και οβολος βοηθειας…


Προβλέψιμο δημοψήφισμα, απρόβλεπτο μέλλον (άποψη)\nΣτην Κριμαία στρέφονται τα ...\nΗ είδηση ότι ο Βλαντιμίρ Πούτιν ...\nΗ εκρηκτική κατάσταση στην ...\nΚαθώς το 2013 εκπνέει, η κατάσταση στη Συρία κάθε άλλο παρά εκτονώνεται. Η εξέγερση εναντίον του καθεστώτος –που ξεκίνησε ως μία διαμαρτυρία κατά του προέδρου αλ Άσαντ και εμπνεύστηκε από την Αραβική Άνοιξη– έχει μετατραπεί σε έναν αδυσώπητο εμφύλιο που συνεχίζεται αμείωτος, χωρίς κανείς να μπορεί να προβλέψει με σιγουριά εάν η κατάσταση θα εξομαλυνθεί με τον νέο χρόνο ή εάν θα επιδεινωθεί περαιτέρω με ακόμα πιο τραγικές συνέπειες.\nΤην ίδια στιγμή, οι θηριωδίες αποτελούν καθημερινότητα στη χώρα. Εκτός από τις σφοδρές μάχες για τον έλεγχο περιοχών, τις σφαγές που έχουν συντελεστεί κατά ολόκληρων οικογενειών, τα χημικά όπλα που (αποδεδειγμένα) έχουν ριφθεί και τις παράπλευρες απώλειες (21 δημοσιογράφοι σκοτώθηκαν φέτος στη Συρία, η οποία είναι με διαφορά η πιο επικίνδυνη χώρα για τους επαγγελματίες του Τύπου), στην τραγική πραγματικότητα προστίθεται και ο –απροκάλυπτος– βομβαρδισμός κατά των άμαχων πολιτών.\nΜόνο την περασμένη Δευτέρα, 28 παιδιά βρήκαν τον θάνατο από αεροπορικές επιδρομές, σύμφωνα με στοιχεία που έδωσε στη δημοσιότητα το Συριακό Παρατηρητήριο Ανθρωπίνων Δικαιωμάτων. Ελικόπτερα της συριακής πολεμικής αεροπορίας έριξαν «βαρέλια-βόμβες» (κύλινδροι γεμάτοι εκρηκτικά ή βαρέλια πετρελαίου) τα οποία έχουν μικρή πιθανότητα να πλήξουν κάποιο συγκεκριμένο στόχο, αλλά προκαλούν εκτεταμένες ζημιές. Με τέτοιες ενέργειες αποδεικνύεται ότι το συριακό καθεστώς αδιαφορεί πλήρως για την τύχη του άμαχου πληθυσμού. Είναι σαν να λέει «βομβαρδίστε και παιδιά» – αρκεί το ίδιο να παραμείνει στην εξουσία.\nΣύμφωνα με τον ΟΗΕ, τους τελευταίους μήνες συντελούνται σχεδόν καθημερινά εγκλήματα πολέμου, από αμφότερες τις αντιμαχόμενες πλευρές. Μεταξύ αυτών περιλαμβάνονται οι δολοφονίες αμάχων, οι βομβαρδισμοί σε κατοικημένες περιοχές και νοσοκομεία, οι ομηρίες και οι ομαδικές εκτελέσεις. Από τον Μάρτιο του 2011, τουλάχιστον 126.000 άνθρωποι έχουν σκοτωθεί κατά τη διάρκεια του εμφύλιου πολέμου που μαίνεται χωρίς ορατό τέλος και χωρίς λογική. Κάθε άλλο παρά τυχαίο είναι το γεγονός ότι ο πόλεμος στη Συρία έχει οδηγήσει τουλάχιστον 2,3 εκατομμύρια πρόσφυγες σε γειτονικές χώρες και τη Βόρεια Αφρική. Με μία παγκόσμια πολιτική σκηνή να παρακολουθεί άπραγη –και ουσιαστικά αδιάφορη– την τραγωδία, χιλιάδες παιδιά στη Συρία δεν θα προλάβουν να μεγαλώσουν ή να ζήσουν μία φυσιολογική ζωή.\nΕξέγερση κρατουμένων στην «Αμυγδαλέζα» της Ιταλίας\nΕξέγερση μεταναστών είχαμε στο κέντρο προσωρινής κράτησης του Ίζολα ...\nΈντουαρντ Σνόουντεν: Εθνικός προδότης ή παγκόσμιος ήρωας;\nΤου Αριστείδη Αποστόλου (apostolou@attikipress.gr) Η ιστορία του Έντουαρντ ...\n«Η Ευρώπη επέλεξε να γίνει όπως είναι...»\nΠρόκειται για έναν από τους ...\nTου Αριστείδη Αποστόλου (apostolou@attikipress.gr) Η ιστορία της Ινδής Αρουνίμα ...


Ρεκόρ τριάντα χρόνων για φράγματα – Pafos Live\nΚεντρική/Επικαιρότητα/Ρεκόρ τριάντα χρόνων για φράγματα\nΡεκόρ τριάντα χρόνων για φράγματα\nΗ εισροή νερού στα φράγματα φέτος αποτελεί ρεκόρ για τα τελευταία τριάντα χρόνια, δήλωσε στο ΡΙΚ ο Πρώτος Τεχνικός Μηχανικός στο Τμήμα Αναπτύξεως Υδάτων Φαίδρος Ρουσσής, προσθέτοντας ότι σε δέκα ημέρες, αν συνεχίσει η εισροή που παρατηρείται τις τελευταίες ημέρες, θα υπερχειλίσουν και τα φράγματα του Ασπρόκρεμμου και της Καλαβασού.\nΓια το φράγμα του Ασπρόκρεμμου είπε ότι «βρίσκεται στο 93,9% πληρότητα. Θέλει 3,3 εκ. για να υπερχειλίσει με την σημερινή εισροή που ήταν 300 χιλιάδες το τελευταίο 24ωρο. Αν η εισροή τούτη είναι σταθερή τις επόμενες ημέρες και δεν μειωθεί, θέλει δέκα ημέρες για να υπερχειλίσει», σημείωσε.\nΓενικά η εισροή του τελευταίου 24ωρου, συνέχισε, συνεχίζεται ικανοποιητικά με 2,1 εκατομμύρια σε όλα τα φράγματα. «Τα αποθέματα έφθασαν στο 73,4% πληρότητα σε όλα τα φράγματα με 213,4 εκ. και το επόμενο φράγμα μετά τον Ασπρόκκρεμο που έχει υψηλή πληρότητα είναι το φράγμα της Καλαβασσού με 89,4 πληρότητα, 15,3 αποθέματα με χωρητικότητα 17,1. Κι αυτό το φράγμα, αν η ροή του συνεχιστεί ανάλογα με τις βροχές που είχαμε τις τελευταίες ημέρες, μπορεί να υπερχειλίσει σε δέκα ή δεκαπέντε ημέρες», πρόσθεσε.\nΌσον αφορά τις ροές, είπε ο κ. Ρουσσής, είναι ρεκόρ. «Η ροή του Φεβρουαρίου με 48,8 εκ. μέχρι σήμερα είναι ρεκόρ. Ο προηγούμενος καλός Φεβρουάριος ήταν το 2015 με 44,5 εκ. Θα είναι ρεκόρ επίσης, η ετήσια εισροή, η οποία το ρεκόρ της ήταν το 2012 με 191,7 εκ., σήμερα έχουμε 185,3. Σε λίγες ημέρες θα έχουμε ετήσιο ρεκόρ όσον αφορά εισροές», σημείωσε. Όσον αφορά τα αποθέματα, διευκρίνισε, είναι μια από τις καλύτερες χρονιές.\nΈφτασε η ώρα για το Παφιτικο Καρναβάλι\nΔεν εγκρίνουν εστιατόριο στην παραλία Μαντριών


Η Ελένη Φουρέιρα επεκτείνεται εκτός των ελληνικών συνόρων! - Ρυθμός 997 Κέρκυρας\nYou are at:Home»Νέα»Μουσική»Η Ελένη Φουρέιρα επεκτείνεται εκτός των ελληνικών συνόρων!\nΗ Ελένη Φουρέιρα επεκτείνεται εκτός των ελληνικών συνόρων!\nBy Σοφία Άνθη on\t 26 Ιουλίου 2017 Μουσική, Νέα\nΈνα ερωτικό τραγούδι και μία συνεργασία που βγαίνει εκτός των ελληνικών συνόρων συστήνει η Ελένη Φουρέιρα.\nΗ Ελένη Φουρέιρα ανοίγει «φτερά» με μία διεθνή συνάντηση.\nΗ εκρηκτική Queen F., με δεκάδες επιτυχίες στο ενεργητικό της, συνεργάζεται με τον Βρετανό (κυπριακής καταγωγής) A.M. SNiPER σε ένα άκρως ερωτικό τραγούδι με τίτλο «Send For Me» που έχει γίνει ήδη επιτυχία και συμμετέχει και ο Afro B.\nΚάνοντας την πρεμιέρα του στο «BBC Radio», το μεγαλύτερο ραδιοφωνικό δίκτυο στον κόσμο, το τραγούδι έχει ήδη κερδίσει τη θέση του στα charts πέντε χωρών: Της Ελλάδας, της Κύπρου, της Ιρλανδίας, της Ελβετίας και της Τσεχίας, ανάμεσα στα Top 50 του Spotify.\nΚατά τις πρώτες 24 ώρες της κυκλοφορίας του, το «Send For Me», με την Ελένη Φουρέιρα να συμμετέχει, έχει ξεπεράσει μέχρι στιγμής τα 200.000 streams!\nΔεν είναι καθόλου τυχαίο, αφού το πρώτο αυτό κομμάτι του ράπερ που συνδυάζει ένα νέο, φρέσκο ήχο, ξεφεύγοντας από τον underground ήχο στον οποίο μας έχει συνηθίσει, έχει μπει και στο Top 30 του «Urban Club Chart» του βρετανικού «MusicWeek», από την πρώτη κιόλας εβδομάδα κυκλοφορίας του.\nΟ γνωστός καλλιτέχνης διανύει παράλληλα και την περίοδο περιοδείας του, ενώ στις 5 και 6 Αυγούστου ο A.M. SNiPER θα εμφανιστεί και στο Living Color Music & Arts Festival στην Αγία Νάπα, ανάμεσα στους Nervo, Nicky Romero, Dimitri Vegas Like Mike, Bass Jackers, Quintino, Angemi και άλλους. Μια εμπειρία που αξίζει να ζήσετε!\nΚυκλοφορεί στην Ελλάδα από την Panik Records.


Δημήτρης Παυλακούδης: 6 αγαπημένα μέρη για διάβασμα στη Θεσσαλονίκη!\nΕίναι το μόναδικό διατηρημένο κομμάτι του παλιού Θαλάσσιου τείχους της πόλης. Κατά την ανακαίνιση της Στοάς Χιρς οι εργασίες στα θεμέλια του κτιρίου φανέρωσαν το θαλάσσιο τείχος της πόλης που ορθονώταν μέχρι τα μέσα του 19ου αιώνα στο παραλιακό μέτωπο. Η Παλατεία Ελευθερίας τότε καλυπτόταν από θάλασσα. Οι αρχιτέκτονες σε συνεργασία με την Εφορία Αρχαιοτήτων κατασκεύασαν τμήμα του πατώματος του υπογείου του Public, σε δυο σημεία, με διάφανές υλικό ώστε να αναδεικνύονται τα αρχαιολογικά ευρήματα. Άλλη αίσθηση να αράζεις συα πουφ πάνω στο γυάλινι πάτωμα με το βιβλιαράκι αγκαλιά.\nΣτο καφέ του Μουσείου Φωτογραφίας\nΣτο καφέ του Μουσείου απολαμβάνεις ένα μοναδικό ησυχαστήριο στο κέντρο της πόλης. Μειονέκτημα τα όχι και τόσο άνετα καθίσματα αλλά η μοναδική θέα σε αποζημειώνει. Ο κόσμος που το έχει ανακαλύψει στέκεται μπροστά στο τζάμι κι αγναντεύει τη θέα προς το κομμάτι του λιμανιού, απ’ όπου αποχωρούν τα πλοία. Το café λειτουργεί υπό την διεύθυνση του Μουσείου και εξυπηρετείται πλέον από αυτόματους πωλητές που σερβίρουν εσπρέσο , ενώ στα άμεσα σχέδια είναι να προστεθούν και άλοι αυτόματοι πωλητές καφέ αλλά και σνακ για τους επισκέπτες.\nΌταν πρωτοπέρασα την πόρτα του I Heart, ένιωσα σα να έμπαινα στο σπίτι ενός φίλου. Και τότε δεν υπήρχαν πολλά στα οποία αισθανόσουν έτσι. Ο αμερικάνος ιδιοκτήτης του, έφερε μέσα στο μαγαζί την ατμόσφαιρα από εκείνα τα cosy σπίτια που συναντάς στα αμερικάνικα προάστια και εδώ στην Ελλάδα τα βλέπουμε μόνο στο σινεμά. Καναπέδες, μπερζέρες, γωνιές ασύμφωνες αποφεύγοντας το ένα επαναλαμβανόμενο μοτίβο, βιβλιοθήκες, ξύλο και μεταλλικά έπιπλα του 60, και ένα πατάρι από το οποίο δεν θες να φύγεις. Τίποτα δεν είναι τυποποιημένο στο I Heart, ούτε καν τα φλυτζάνια που σου σερβίρουν τον μυρωδάτο καφέ, τσάι μαζί με φρεσκοψημένα μάφιν, λαχταριστά ολόφρεσκα σάντουιτς, ζεστά αφράτα cinnamon rolls, χυμούς και επιδόρπια γιαουρτιού. Αν προλάβεις και μια από τις αναπαυτικές μπερζέρες δύσκολα θα θες να φύγεις από κει πριν τις 11 που κλείνει τις πόρτες του.\nΣτην Κεντρική Βιβλιοθήκη ΑΠΘ\nΑν κάτι την φέρνει πρώτη στις προτιμήσεις είναι το ωράριο της. Βρίσκεται στο κέντρο της Πανεπιστημιούπολης και αποτελείται από 2 κτίρια. Το νεότερο είναι και ένα αρχιτεκτονικό στολίδι της πόλης. Διαθέτει γύρω στις 1000 θέσεις, 17 ηλεκτρονικούς υπολογιστές με πρόσβαση στο διαδίκτυο (συν 16 από την αίθουσα σεμιναρίων όταν αυτή δεν χρησιμοποιείται), wi – fi, φωτοτυπικά και εκτυπωτές, καθώς και υπολογιστές και εκτυπωτές με το σύστημα Braille. Όσο απίστευτο κι αν σας φαίνεται παραμένει ανοιχτή μέχρι τις 2 το βράδυ τις καθημερινές και μέχρι τα μεσάνυχτα τα Σαββατοκύριακα. Στο διάλειμμά σου σε περιμένει και ένα πλούσιο κυλικείο για ανεφοδιασμό.\nΣτις ξαπλώστρες της Πρώτης Προβλήτας\nΗ απόδοση της Πρώτης Προβλήτας στον δημόσιο χώρο της πόλης και η σχετικά πρόσφατη ανάπλαση του εξωτερικού της χώρου, ήταν ίσως μια από τις πιο ευχάριστες στιγμές της πόλης. Αγαπήθηκε από όλους και σφίζει πλέον ζωής και χωρίς την υποστήριξη του Φεστιβάλ. Σε όλη τη διάρκεια του χρόνου οι νέοι την αγάπησαν περισσότερο από κάθε άλλη ομάδα της πόλης και είναι αυτούς που βλέπεις πιο συχνά να διαβάζουν αραχτοί εκεί. Η προσθήκη της μικρής φορητής βιβλιοθήκης εκεί δίπλα είναι μια ακόμη νότα υποστήριξης για να διαβάσεις εκεί.\nΑν σε τρομάζουν τα ύψη να το αποφύγεις. Αν όχι πάρε μαζί σου κι ένα φουσκωτό μαξιλαράκι για μεγαλύτερη άνεση, ένα καφέ κι ένα σνακ και ξεκίνα, αφού πρώτα τσεκάρεις το δελτίο καιρού. Αν έχει μποφόρια μην το επιχειρήσεις γιατί δεν θα μπορέσεις να σταυρώσεις σελίδα.\nΠΗΓΗ ΔΗΜΟΣΙΕΥΣΗΣ: http://parallaximag.gr/thessaloniki/10-meri-gia-diavasma-stin-thessaloniki\nΑναρτήθηκε από Dimitris Pavlakoudis στις 11:17 π.μ.


Με τις πρυτανικές αρχές του Διεθνούς Πανεπιστημίου Ελλάδος συναντήθηκαν αιρετοί του Νομού Δράμας - Πρωινός Τύπος\nHome > νέα > Με τις πρυτανικές αρχές του Διεθνούς Πανεπιστημίου Ελλάδος συναντήθηκαν αιρετοί του Νομού Δράμας\nΜε τις πρυτανικές αρχές του Διεθνούς Πανεπιστημίου Ελλάδος συναντήθηκαν αιρετοί του Νομού Δράμας\nΣτέλλα Σταυρίδου 17 Ιουλίου 2020 νέα, Τοπικά Νέα\nΜε τις πρυτανικές αρχές του Διεθνούς\nΠανεπιστημίου Ελλάδος συναντήθηκαν\nαιρετοί του Νομού Δράμας\nΑνάγκη εξασφάλισης της βιωσιμότητας των Τμημάτων της Δράμας και ανάδειξή τους\nΣΥΝΑΝΤΗΣΗ με τις πρυτανικές αρχές του Διεθνούς Πανεπιστημίου Ελλάδος (ΔΙΠΑΕ), είχαν αιρετοί του Ν. Δράμας, όπου υπήρξε διαλογική συζήτηση σχετικά με τα Τμήματα της Σχολής της Δράμας.\nΑναλυτικότερα, σύμφωνα με ενημέρωση του κυβερνητικού βουλευτή Δράμας της Ν.Δ. κ.Μπλούχου, στη συνάντηση παρέστησαν επίσης ο βουλευτής ΣΥΡΙΖΑ κ. Ξανθόπουλος και η βουλευτής του ΚΙΝΑΛ κα. Κεφαλίδου, καθώς και ο αντιπεριφερειάρχης Δράμας κ. Παπαδόπουλος.\nΌπως αναφέρεται σε σχετικό δελτίο Τύπου, «η πόλη μας διαθέτει δύο πανεπιστημιακά τμήματα της σχολής Γεωτεχνικών Επιστημών του Διεθνούς Πανεπιστημίου Ελλάδας. Το τμήμα Δασολογίας και Φυσικού Περιβάλλοντος καθώς και το τμήμα Αγροτικής Βιοτεχνολογίας και Οινολογίας».\nΑπό τη συνάντηση με τις Πρυτανικές αρχές\nΌπως μας ενημερώνει ο ίδιος, «τα τμήματα αυτά, αρχικά ως ΤΕΙ και πλέον ως πανεπιστημιακά, παίζουν εδώ και 35 χρόνια σημαντικό ρόλο στην πνευματική, οικονομική και επιστημονική ζωή του τόπου μας. Λειτουργούν πλέον υπό την αιγίδα του νεότευκτου Διεθνούς Πανεπιστημίου Ελλάδος, με τουλάχιστον 1000 προπτυχιακούς και μεταπτυχιακούς φοιτητές. Θα συνεχίσουν να πορεύονται ακάθεκτα προς το μέλλον, συμβάλλοντας στο να καταστεί ο τόπος μας πρωτοπόρος στον τομέα της Έρευνας και της Διαχείρισης Περιβάλλοντος, με ιδιαίτερη έμφαση στους υδάτινους πόρους και την προστασία από φυσικές καταστροφές καθώς και στους τομείς της επιστημονικής αγροκαλλιέργειας, της αμπελοκαλλιέργειας, της οινολογίας, της βιοτεχνολογίας και της αρχιτεκτονικής περιβάλλοντος».\nΣύμφωνα με την εκ δελτίου Τύπου ενημέρωση, η συνάντηση αυτή έγινε «προ ολίγων ημερών, συναντηθήκαμε όλοι οι εκπρόσωποι των φορέων του τόπου στο κτήριο του Πανεπιστημίου μας υπό τον νέο Πρύτανη του Δι.Πα.Ε.κ. Αθανάσιο Καΐση. Η χαρά της συνάντησης, ο διαρκής αναστοχασμός στην παιδευτική και ερευνητική προτεραιότητα καθώς και οι προοπτικές που προδιαγράφονται πλέον ήταν στο επίκεντρο της κουβέντας μας».\nΚατά τη διάρκεια της συνάντησης που διήρκησε πάνω από 3 ώρες, «συζητήθηκαν θέματα που αφορούν την ανάγκη εξασφάλισης της βιωσιμότητας των τμημάτων, και την περαιτέρω ανάδειξή τους, αλλά και την ίδρυση επιπλέον τμήματος. Από την ανωτέρω συζήτηση προέκυψε ότι οι Πρυτανικές Αρχές και η Διοικούσα Επιτροπή του Δι.Πα.Ε. θα στηρίξουν πάση θυσία τα τμήματα της Δράμας ενώ όλοι μαζί, τοπικές και ακαδημαϊκές αρχές θα φροντίσουμε προβλήματα του παρελθόντος να μην ανακύψουν στο μέλλον».\nΚαι ο κ. Μπλούχος καταλήγει: «Ήμασταν πολύ χαρούμενοι όλοι μας. Η Δράμα μας θα πάει ακόμη πιο μπροστά».\nΘα πρέπει να σημειώσουμε εδώ, ότι, δυστυχώς, δεν υπήρξε καμιά ενημέρωση προς τα τοπικά μέσα ενημέρωσης προκειμένου να καλύψουν τη συνάντηση, και δεν δόθηκε η δυνατότητα να γίνει έστω μια υποτυπώδης συνέντευξη Τύπου ή έστω κάποιες δηλώσεις, ούτε από τους πρυτάνεις, ούτε για τη συζήτηση των 3 ωρών και τα συμπεράσματα. Τους τελευταίους μήνες και το τελευταίο χρονικό διάστημα, τα τοπικά μέσα ενημέρωσης είναι σχεδόν αποκλεισμένα από πολλά ζητήματα. Το «γιατί» προφανώς το γνωρίζουν πολύ καλά οι εμπλεκόμενοι.\nΕργασίες συντήρησης στα σιντριβάνια του Δήμου Δράμας που δεν λειτουργούν► Άγαλμα της «Νίκης», δημοτικός κήπος, Σιδηροδρομικός Σταθμός και άλλα


Demi-season παπούτσια: πώς να επιλέξει και τι να φορέσει\n"Η φύση δεν έχει κακό καιρό", λέει.λόγια του διάσημου τραγουδιού. Ωστόσο, στην πραγματικότητα αντιμετωπίζουμε συχνά το γεγονός ότι κατά τη διάρκεια της εκτός εποχής, δηλαδή το φθινόπωρο και την άνοιξη, ο λαμπερός ήλιος αντικαταστάθηκε γρήγορα από απειλητικά σύννεφα και καταρρακτώδεις βροχές. Για να επιβιώσετε από όλες τις ιδιοτροπίες του καιρού, χρειάζεστε μόνο ποιοτικά παπούτσια demi-season.\nΕπιλέγουμε το υλικό\nΠοια παπούτσια είναι φτιαγμένα από πολλές απόψειςκαθορίζει την αντοχή στη φθορά, την προσαρμοστικότητα στις μεταβολές της θερμοκρασίας και την υψηλή υγρασία. Η βέλτιστη έκδοση του υλικού για παπούτσια ή μπότες είναι φυσικό δέρμα. Στα δερμάτινα παπούτσια, τα πόδια δεν θα είναι ζεστά σε μια ηλιόλουστη μέρα, και σε παγετό θα σας προστατεύσει από την υποθερμία. Υπάρχει ένα δέρμα ένα μείον: χάνει όχι μόνο τον αέρα, αλλά και το νερό. Περπατώντας σε τέτοια παπούτσια στις λακκούβες, κινδυνεύεις να πάρεις τα πόδια σου βρεγμένα. Ωστόσο, οι κατασκευαστές αντιμετώπισαν επίσης αυτό το πρόβλημα. Τα δερμάτινα παπούτσια από δερματίνη συχνά έχουν ειδικό εμποτισμό που εμποδίζει την υγρασία.\nΔερμάτινο δέρμα δεν αφήνει νερό, αλλάέτσι φοβάται την υπερβολική υγρασία. Εάν έχετε αγοράσει μπότες λάκα, στη συνέχεια, απόθεμα επάνω σε μαλακά πανιά που θα τρίβουν συνεχώς τα παπούτσια. Το βερνίκι φαίνεται κομψό, αλλά είναι πολύ ιδιότροπο και βραχύβιο.\nΤο Suede είναι το πιο ευαίσθητο υλικό. Οι μπότες Suede φαίνονται κομψές και κομψές. Ωστόσο, θα πρέπει να μεριμνούν προσεκτικά. Επίσης, ξεχάστε να αναδείξετε σε παπούτσια από σουέτ σε υγρό καιρό.\nΤα παπούτσια Demi-Season από δερματίνη μπορεί να είναι αρκετά υψηλής ποιότητας. Ωστόσο, δεν θα σας εξυπηρετήσει για μεγάλο χρονικό διάστημα, και τα πόδια της θα ιδρώνουν συνεχώς.\nΣτο κατάστημα για παπούτσια\nΝα είστε βέβαιος να δοκιμάσετε σε ένα ζευγάρι παπούτσια πουθα αγοράσει. Περπατήστε στο κατάστημα για να αξιολογήσετε την ευκολία του παπουτσιού. Εάν τα πόδια σας είναι επιρρεπή σε οίδημα, τότε πηγαίνετε στο κατάστημα αργά το βράδυ, έτσι ώστε να μην χάσει με το μέγεθος.\nΕπίσης σας συνιστούμε να δοκιμάσετε και τις δύο μπότες, από τότεοι περισσότεροι άνθρωποι έχουν διαφορετικά πόδια. Τα παπούτσια Demi-Season θα πρέπει να έχουν ελαφρώς κυματοειδή επιφάνεια της σόλας, προκειμένου να σας ασφαλίσουν να πέσετε στον πάγο με μια απότομη ψύξη.\nΤο ύψος του τακουνιού είναι θέμα γεύσης. Φυσικά, για την καθημερινή φθορά είναι καλύτερο να μην επιλέγετε ψηλά. Σας προτείνουμε επίσης να αγοράσετε παπούτσια με σταθερό σχήμα τακουνιού. Οι μακριές φουρκέτες είναι προτιμότερες για πάρτι.\nΓυναικεία παπούτσια demi-season: είδη και χαρακτηριστικά\nΗ ποικιλία των γυναικείων υποδημάτων είναι πολύ μεγάλη. Στα ράφια μπορείτε να βρείτε ένα μοντέλο για κάθε γούστο και πορτοφόλι. Ποια παπούτσια για γυναίκες εκεί;\nΤα Botillons είναι μια τάση των τελευταίων ετών. Οποιοσδήποτε μόδας πρέπει απλά να τους έχει στη ντουλάπα της. Οι μπότες του αστραγάλου είναι συντομευμένες παπούτσια που καλύπτουν μόνο τον αστράγαλο. Μπορούν να είναι σε ένα φίδι, δαντέλα, κούμπωμα. Μοντέλα μπότες αστράγαλος - οι πιο ποικίλες, είναι κατασκευασμένα από οποιοδήποτε υλικό.\nΗ επιλογή είναι απλώς τεράστια, αλλά είναι απαραίτητο να ληφθούν υπόψη πολλάαποχρώσεις. Οι μπότες των αστραγάλων με υψηλή μπότα αντενδείκνυται στους ιδιοκτήτες πλήρων και βραχέων ποδιών. Τέτοιες γυναίκες είναι πιο κατάλληλες για μέγιστα ανοικτά παπούτσια. Οι λεπτές ομορφιές δεν συνιστώνται για να αγοράσουν μπότες αστράγαλο σε μια πλατφόρμα ή με πολλά τεράστια στολίδια.\nΤα παπούτσια φαίνονται κάπως σαν μπότες αστράγαλο, αλλά έχουνυψηλότερο bootleg. Τέτοια παπούτσια μπορούν να κάνουν το χαβιάρι πιο λεπτό, και τα πόδια είναι γενικά πιο κομψά. Οι μισές μπότες είναι εξαιρετικές για ένα σύνολο με φούστα στο γόνατο. Τα παπούτσια με τέτοια παπούτσια δεν μπορούν σε καμία περίπτωση να συνδυαστούν.\nΌσο για τις μπότες, τα παπούτσια είναι σεμινάριαΑυτό το μοντέλο υπάρχει συνήθως στην ντουλάπα κάθε γυναίκας. Είναι αρκετά ευέλικτο, επειδή μπορεί να συνδυαστεί με φούστα, παντελόνι, τζιν, χιτώνες και φορέματα. Οι τέλεια επιλεγμένες μπότες μπορούν να αποτελέσουν το επίκεντρο της εικόνας και να σας κάνουν ακαταμάχητο. Επιλέξτε τα ώστε να ταιριάζουν σφιχτά σε όλο το μήκος του ποδιού.\nΠάνες-κάλτσες - παπούτσια για "προχωρημένες" κυρίες!\nΈνα λαμπερό κόκκινο παλτό. Με τι να φορέσω;\nΤο κύριο ερώτημα μόδας - τι να φορέσει την άνοιξη;\nΠώς να επιλέξετε τα σωστά γυναικεία παπούτσια\nΠαιδικά παπούτσια Tiflani - εγγύηση υγείας\nReima - παπούτσια που δεν χρειάζονται\nΤι να φορέσετε με αθλητικά παπούτσια σε μια σφήνα μέσα\nTommy Hilfiger. Παπούτσια για πραγματικούς άνδρες


Εξοχικό με θέα την θάλασσα - Real Estate & Properties\nΕξοχική κατοικία σε συγκρότημα μ’ ένα πανέμορφο περιποιημένο οικόπεδο με γραφική θέα στη θάλασσα. Η μονοκατοικία προσφέρει 135 τ.μ. του χώρου διαβίωσης σε τρία επίπεδα, που περιλαμβάνει τρία υπνοδωμάτια, δύο μπάνια, καθιστικό με ανοιχτή κουζίνα. Πολλά πρόσθετα όπως πόρτα ασφαλείας, A / C, τζάκι, σίιτες στις πόρτες και τα παράθυρα, πάρκινγκ, έπιπλα και ηλεκτρικές συσκευές. Η μονοκατοικία απέχει μόλις 130μ. από την παραλία βρίσκεται σε μια ήσυχη τοποθεσία, η Νέα Σκιώνη απέχει μόλις 3χλμ από το συγκρότημα, ιδανικό σπίτι για έσοδα από ενοίκια με μεγάλη αυλή για διασκέδαση το καλοκαίρι. Για να δείτε την κατοικία καλέστε μας ή στείλτε μας email.\nΜεζονέτα με ισόγειο διαμέρισμα\n155 sqm 3\nΜεζονέτα Απρόσκοπτης Θέας\nΕξοχική κατοικία με πανοραμική θέα